title: Koivukehrääjä

text: Koivukehrääjää tavataan suuressa osassa Keski-Eurooppaa. Idässä sen levinneisyys ulottuu Venäjän poikki Itä-Aasiaan. Se on kaikkialla esiintymisessään paikoittainen. Suomessa koivukehrääjän levinneisyysalue on erikoinen. Maan eteläosissa sitä tavataan lounaisrannikolla sekä Itä-Suomessa. Pohjoisempana sitä tavataan Etelä-Pohjanmalta Kainuuseen ulottuvan linjan pohjoispuolella Pohjois-Lappiin saakka. Näiden väliin, maan keskiosiin jäävältä vyöhykkeeltä havainnot puuttuvat. Aikuiset perhoset lentävät huhtikuun alusta toukokuun alkupuolelle, etelämpänä Euroopassa jo helmi-maaliskuussa.


title: Koivukehrääjä

text: Koivukehrääjää tavataan lämpimillä, pensaikkoisilla paikoilla, kuten metsänreunustoilla, puutarhoissa, puistoissa ja teiden varsilla. Suomessa lajia tavataan useimmin soiden läheisyydessä. Perhoset aloittavat lentonsa varhain illalla, joskus jopa iltapäivällä. Molemmat sukupuolet tulevat valolle, joskin naaraat hieman harvemmin.


title: Koivukehrääjä

text: Naaras munii 200–300 munaa oksille noin 50 mm pitkiin ryhmiin, jotka kiertävät oksaa spiraalimaisesti. Munarykelmä peittyy naaraan takaruumiin kärkitupsusta irronneiden karvojen alle. Naaras kuolee pian munimisen jälkeen ja sen saattaa löytää maasta läheltä munarykelmää. Toukat kuoriutuvat hiukan myöhemmin ja rakentavat heti tuottamastaan valkoisesta seitistä yhteisen toukkapesän, jonka voi nähdä kymmenien metrien päähän. Toukat ovat sosiaalisia ja tulevat yhdessä ulos toukkapesästä ruokailemaan 3–6 kertaa päivässä. Toukat viihtyvät auringonpaisteessa, eivätkä yritä erityisemmin piilotella. Viimeisen nahanluonnin jälkeen toukat kuitenkin erakoituvat, mutteivät silloinkaan yleensä poistu muutamaa kymmentä metriä kauemmaksi aikaisemmasta pesäpaikasta. Toukat ovat täysikasvuisia heinäkuun alussa ja koteloituvat maahan, karikkeen joukkoon kovan, sylinterimäisen ja ruskean kotelokopan sisään. Kotelo talvehtii varsin usein kaksi kertaa, joskus useammankin, mutta kotelovaiheen tiedetään kestäneen jopa 14 vuotta.


title: Koivukehrääjä

text: Toukka on polyfagi, joka syö pääasiassa koivuja ("Betula"), mutta harvakseltaan myös muita lehtipuita.


title: Evoluutio: Miten elämä kehittyy

text: Evoluutio: Miten elämä kehittyy on vuonna 1986 ilmestynyt oppikirja evoluutiosta. Kirjan tekijä ovat Pasi Laihonen, Jukka Salo ja Timo Vuorisalo.


title: Filosofian köyhyys ja rikkaus

text: Filosofian köyhyys ja rikkaus: Nykyfilosofian kartoitusta on vuonna 2001 ilmestynyt kokoelma Jaakko Hintikan kirjoituksia. Kirjan julkaisija on Art House ja teoksen ovat toimittaneet Janne Hiipakka ja Risto Vilkko.


Kroatian demokraattinen liitto Bosnia-Hertsegovinassa () (HDZ BiH) on Kroatian valtapuolue HDZ:n Bosnia ja Hertsegovinassa toimiva sisarpuolue. Mostarissa päämajaansa pitävä puolue on on Bosnian kroaattien suurin puolue.


title: Kroatian demokraattinen liitto Bosnia-Hertsegovinassa

text: Puolue perustettiin elokuussa 1990 Sarajevossa seuraavan vuoden monipuoluevaaleja varten. Ideologisesti se on emopuolue HDZ:n linjoilla eli kristillisdemokraattinen ja kansalliskonservatiivinen. Puolue on Euroopan kansanpuolueen tarkkailijajäsen ja sen puheenjohtaja on Dragan Čović.


Älkää säätäkö päätänne – häiriö on todellisuudessa: Suomalaisen psykokulttuurin kritiikki on Marko Hamilon toimittama kirja, jonka artikkelit kritisoivat kirjoittajien kokemusta vallitsevasta psykokulttuurista. Teoksen on julkaissut Ajatus-kirjat vuonna 2007. . Esim. kriminologi, sosiologi Janne Kivivuoren kirjoitus kritisoi Freudin perintöä, antaen kuvan suomalaisen psykokulttuurin kirjoittamishetkellä vallinneesta tilasta freudilaisuuden jatkumona.


title: Original Six

text: Original six on nimitys kuudelle jääkiekkojoukkueelle, jotka muodostivat NHL-liigan 25 vuoden ajan kaudesta 1942–43 vuoden 1967 laajentumiseen. Original six -joukkueet ovat Boston Bruins, Chicago Blackhawks, Detroit Red Wings, Montreal Canadiens, New York Rangers ja Toronto Maple Leafs. Kaikki kuusi joukkuetta ovat vieläkin liigassa.


title: Original Six

text: "Original six" on terminä harhaanjohtava, sillä kuudesta joukkueesta todellisuudessa vain kaksi (Montréal Canadiens ja Toronto Maple Leafs) on NHL:n perustajajäseniä. NHL:ssä oli joukkueita, jotka olivat aloittaneet, ja lopettaneet ennen monien Original Six -joukkueiden perustamista. Termi tuleekin vuoden 1967 laajentumisesta, jolloin NHL:n joukkuemäärä kaksinkertaistettiin. Tällöin sarjassa oli kuusi vanhaa ja kuusi uutta joukkuetta.


title: Rakkauden arpa

text: Rakkauden arpa (engl. "It Could Happen to You") on vuonna 1994 kuvattu tositapahtumiin perustuva romanttinen draamakomedia. Elokuvan on ohjannut Andrew Bergman. Elokuvan pääosia näyttelevät Nicolas Cage, Bridget Fonda, Rosie Perez, Wendell Pierce, Isaac Hayes ja Stanley Tucci.


title: Rakkauden arpa

text: Elokuvassa poliisimies Charlie Lang (Nicolas Cage) lupaa tarjoilija Yvonnelle (Bridget Fonda) puolet mahdollisesta lottovoitostaan. Asia saa oudon käänteen kun hän voittaakin päävoiton ja aikoo pitää lupauksensa vaimonsa vastusteluista huolimatta. Kaikki ei kuitenkaan mene suunnitelmien mukaan.


Systeemiajattelu, rationaalisuus ja uskonto: Kriittisen uskontotieteen näkökulmia on Matti Kamppisen kirja, joka on ilmestynyt Turun yliopiston kustantamana 2009.


title: Systeemiajattelu, rationaalisuus ja uskonto

text: Kamppisen mukaan nykyaikaisen kuvailevan uskontotieteen sekä uskontokritiikin taustalla ovat samat käsitykset. Hänen mukaansa kriittisen uskontotieteen keinoin voidaan arvostella kahta uskonnoille tyypillistä ilmiötä: yliluonnollisten toimijoiden kuten jumalien olettamista todellisuuteen sekä vanhentuneiden ajattelutapojen tuomista nykyaikaan.


title: Leimu

text: Leimu voi tarkoittaa seuraavia asioita:


title: Jumalan selitys

text: Jumalan selitys: 'jumala' kognitiivisena kategoriana on uskontotieteilijä Ilkka Pyysiäisen kirja, joka on ilmestynyt Otavan kustantamana 2009.


title: Näkymätön todellisuus

text: Näkymätön todellisuus on Kari Enqvistin vuonna 1996 ilmestynyt kirja fysiikan historiasta ja luonnontieteiden merkityksestä ihmisen todellisuuskäsitykselle.


title: Valo ja varjo

text: Valo ja varjo on Kari Enqvistin esseekokoelma vuodelta 2000.


title: Vien rucolan takaisin

text: Vien rucolan takaisin on Kari Enqvistin toinen esseekokoelma vuodelta 2004.


title: Suhteellisuusteoriaa runoilijoille

text: Suhteellisuusteoriaa runoilijoille on Kari Enqvistin vuonna 2005 ilmestynyt kirja Albert Einsteinin suhteellisuusteoriasta.


title: Monimutkaisuus (kirja)

text: Monimutkaisuus: elävän olemassaolomme perusta on Kari Enqvistin vuonna 2007 ilmestynyt kirja fysiikasta. Enqvist käsittelee todellisuuden ilmiöiden syntyä energian, entropian ja emergenssin käsitteiden kautta


title: Myyttihovi

text: Myyttihovi () on ensimmäinen osa Brandon Mullin samannimisestä fantasiakirjasarjasta. Teos julkaistiin vuonna 2006 ja suomeksi se ilmestyi WSOY:n kustantamana vuonna 2010.


title: Myyttihovi

text: Seth ja Kendra Sorensonin vanhempien lähtiessä matkalle sisarukset joutuvat viettämään kesää isovanhempiensa luona. Myyttihoviksi kutsutussa paikassa Sorenson-vaari kieltää lapsia menemästä tilalla olevaan latoon ja läheiseen metsään. Seth lähtee kuitenkin kiellosta huolimatta tutkimaan metsää. Huolestunut Kendra seuraa veljeään metsään ja pian sisaruksille selviää, että maatilalleen omistautunut Sorenson-vaari on itse asiassa Myyttihovin lumotun luonnonpuiston tilanhoitaja. Lumotussa luonnonpuistossa Seth ja Kendra kohtaavat keijukaisia, vedenneitoja, satyyreja ja petollisia pikkupiruja. He myös erehtyvät rikkomaan maagista lakia ja vapauttamaan ikiaikaisen pahuuden. Kendra onnistuu kukistamaan demoni Bahumatin mukaan houkuteltujen keijujen avulla.


title: Myyttihovi

text:
Sorensonien perhe
Myyttihovi
Kirja on saanut paljon myönteistä kritiikkiä, muun muassa Christopher Paolini ja Orson Scott Card ovat kehuneet teosta.


title: Myyttihovi

text: Helsingin Sanomissa Vesa Sisättö kuvaili kirjaa seuraavasti: ”Myyttihovi yllättää myönteisesti! Voi kysyä, mihin tarvitaan vielä yhtä sarjaa, jossa joukko nuoria saa tietää, että keijukaiset, noidat ja muut yliluonnolliset olennot ovatkin ihan todellisia. Brandon Mullin romaanissa on kuitenkin kiehtovan paljon kummallisia käänteitä ja omituisia otuksia.” Lisäksi teosta ovat kehuneet The New York Times ja Kirkus Review.


title: Anton Bogetić

text: Anton Bogetić (24. huhtikuuta 1922 Premantura – 19. huhtikuuta 2017 Pula) oli kroatialainen roomalaiskatolinen piispa. Hänet vihittiin papiksi Poreč i Pulan hiippakuntaan 29. kesäkuuta 1946 ja nimitettiin sen piispaksi 27. tammikuuta 1984. Piispaksi vihkiminen seurasi 28. huhtikuuta. Pääkonsekraattorina toimi Franjo Kuharic, jota avustivat Josip Pavlišic ja Dragutin Nežic. Bogetić toimi tehtävissään, kunnes jäi eläkkeelle 18. marraskuuta 1997.


title: Lasse Riutamaa

text: Lasse Riutamaa on suomalainen laulaja, tenori.


title: Lasse Riutamaa

text: Riutamaa suoritti musiikin maisterin tutkinnon Sibelius-Akatemian solisitisella osastolla v. 1990. Hän opiskeli laulua myös Roomassa Licinio Francardin ja Tommaso Frascatin johdolla sekä Tukholmassa Sonny Petersonin johdolla.


title: Lasse Riutamaa

text: Hän on esiintynyt liedkonsertein eri puolilla Suomea, laulanut useiden kaupunginorkestereiden solistina sekä nauhoittanut Suomen Yleisradioon noin 200 laulun ohjelmiston. Gospel- ja kirkkolaulajana Riutamaa on esiintynyt useissa Euroopan maissa, eri puolilla Yhdysvaltoja sekä useita kertoja Israelissa ja säännöllisesti Norjassa. Riutamaa työskenteli näyttelijälaulajana Jyväskylän ja Lappeenrannan kaupunginteattereissa 1986–1988 tehden operetti- ja musikaalipääosia.


title: Lasse Riutamaa

text: Vuodesta 1990 hän on toiminut laulutaiteen tuntiopettajana Sibelius-Akatemiassa ja vuodesta 1996 Teatterikorkeakoulussa laulun lehtorina.


title: Lasse Riutamaa

text: Riutamaa on levyttänyt useita hengellistä musiikkia sisältäviä levyjä. Vuodesta 2009 Lasse Riutamaa on konsertoinut tenori Reijo Ikosen kanssa hengellisillä areenoilla ”Tenorissimo”-duokokoonpanolla.


title: Rudolf Müller

text: Rudolf Müller (24. kesäkuuta 1931 – 25. joulukuuta 2012) oli saksalainen roomalaiskatolinen piispa. Hänet vihki papiksi Friedrich Maria Rintelen 17. heinäkuuta 1955. Hänet nimitettiin Görlitzin vihkipiispaksi ja Nasain titulaaripiispaksi 19. toukokuuta 1987. Piispaksi vihkiminen seurasi 1. heinäkuuta. Pääkonsekraattorina toimi Bernhard Huhn, jota avustivat Georg Weinhold ja Hans-Reinhard Koch.


title: Rudolf Müller

text: 27. kesäkuuta 1994 Müller sai nimityksen Görlitzin piispaksi, ja hänet asetettiin tähän virkaan 3. syyskuuta. Hän jäi siitä eläkkeelle 75-vuotispäivänään 24. kesäkuuta 2006.


title: The Lonely Island

text: The Lonely Island on yhdysvaltalainen komediaryhmä, joka perustettiin vuonna 2001. Ryhmä on esiintynyt myös huumoriyhtyeenä vuodesta 2005 Saturday Night Live -ohjelmassa tehden lyhyitä musiikkivideoita ohjelmaan. Ryhmän jäsenet ovat Akiva "Kiv" Schaffer, Jorma "Jorm" Taccone, ja David Andrew "Andy" Samberg. Yhtye on tehnyt yhteistyötä monien tunnettujen artistien, kuten Justin Timberlaken ja Lady Gagan, kanssa.


title: Francis Emmanuel Ogbonna Okobo

text: Francis Emmanuel Ogbonna Okobo (s. 4. marraskuuta 1936) on nigerialainen roomalaiskatolinen piispa. Hänet vihittiin papiksi Enugun hiippakuntaan 4. kesäkuuta 1966 ja nimitettiin Nsukkan hiippakunnan piispaksi 19. marraskuuta 1990. Piispaksi vihkiminen seurasi 6. tammikuuta 1991. Pääkonsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali.


title: Francis Emmanuel Ogbonna Okobo

text: Okobo jäi eläkkeelle 13. huhtikuuta 2013, jolloin hänen seuraajakseen nimitettiin Godfrey Igwebuike Onah.


title: Anthony Okonkwo Gbuji

text: Anthony Okonkwo Gbuji (s. 29. lokakuuta 1931) on nigerialainen roomalaiskatolinen piispa. Hänet vihittiin papiksi 23. marraskuuta 1958 ja nimitettiin Issele-Ukun hiippakunnan piispaksi 5. heinäkuuta 1973. Piispaksi vihkiminen seurasi 30. syyskuuta. Pääkonsekraattorina toimi Anthony Olubunmi Okogie, jota avustivat Francis Arinze ja Patrick Ebosele Ekpu.


title: Anthony Okonkwo Gbuji

text: 8. marraskuuta 1996 Gbuji sai nimityksen Enugun hiippakunnan piispaksi, jona hän toimi, kunnes jäi eläkkeelle 9. helmikuuta 2009. Hänet nimitettiin 31. toukokuuta 2010 Benin Cityn arkkihiippakunnan apostoliseksi hallitsijaksi, jonka tehtävistä hän erosi 18. maaliskuuta 2011.


title: John Ifeanyichukwu Okoye

text: John Ifeanyichukwu Okoye (s. 4. elokuuta 1950) on nigerialainen roomalaiskatolinen piispa. Hänet vihittiin papiksi Enugun hiippakuntaan 22. heinäkuuta 1978 ja nimitettiin Awgun hiippakunnan piispaksi 8. heinäkuuta 2005. Piispaksi vihkiminen seurasi 29. syyskuuta. Pääkonsekraattorina toimi Renzo Fratini, jota avustivat Anthony Okonkwo Gbuji ja John Olorunfemi Onaiyekan.


title: Herralan saha

text: Herralan Saha Oy on vuonna 1903 perustettu perheyritys, joka on ollut Mäkelän perheen omistuksessa alusta alkaen. Saha sijaitsee Hollolan Herralassa. Sahalla on pitkä historia sen yli satavuotiselta taipaleelta, ja se muun muassa koki vaurioita Lahden pommituksissa Talvisodan aikana.


title: Herralan saha

text: Vuonna 2003 sahan satavuotispäivänä julkaistiin teos "Herralan Saha sata vuotta 1903-2003".


title: Herralan saha

text: 23.05.2017 sahan tuotanto katkesi tuhoisaan tulipaloon.


title: Pina (elokuva)

text: Pina on Wim Wendersin 2011 valmistunut 3D-tanssielokuva, joka on omistettu koreografi ja ohjaaja Pina Bauschille.


title: Pina (elokuva)

text: Elokuvassa Bauschin monikansallisen tanssiryhmän jäsenet esittävät tämän tunnetuksi tekemiä koreografioita ja muistelevat vuonna 2009 kuollutta oppiäitiään kameran edessä, kukin omalla äidinkielellään. Tanssinumeroita esitetään näyttämön lisäksi esimerkiksi puistossa, teollisuuslaitoksessa, avolouhoksessa, junassa, kadulla ja liikenneympyrässä.


title: Pina (elokuva)

text: Wenders oli sopinut dokumentin teosta Bauschin kanssa, mutta Bausch kuoli keuhkosyöpään ennen työn alkua. Elokuvassa on kuitenkin paljon dokumenttiaineistoa.


title: City-Pallo

text: City-Pallo oli helsinkiläinen jalkapalloseura.


title: City-Pallo

text: City-Pallo pelasi naisten SM-sarjassa vuosina 1974–1980. Parhaimmillaan se sijoittui neljänneksi. City-Pallon pelaajista maajoukkueeseen ylsivät Arja Henriksson ja Sirkka-Liisa Pesonen.


title: Meredith Kercherin murha

text: Meredith Kercherin murha tapahtui Perugiassa Italiassa 1. marraskuuta 2007. Kercher, kuollessaan 21-vuotias, oli Coulsdonista, Etelä-Lontoosta kotoisin oleva brittiläinen vaihto-oppilas. Hänet löydettiin asuntolahuoneestaan kurkku auki viillettynä.


title: Meredith Kercherin murha

text: Kercherin kämppäkaveri, yhdysvaltalainen Amanda Knox ja hänen poikaystävänsä, 27-vuotias italialainen Raffaele Sollecito, pidätettiin murhasta epäiltyinä. Kolmas pidätetty oli Norsunluurannikolta kotoisin oleva Rudy Guede. Ensimmäisessä oikeudenkäynnissä vuonna 2009 Knoxille langetettiin murhasta 26 vuoden ja Sollecitolle 25 vuoden vankeusrangaistus. Guede tuomittiin erillisessä oikeudenkäynnissä 30 vuodeksi vankeuteen, mutta rangaistus aleni myöhemmin 16 vuoteen.


title: Meredith Kercherin murha

text: Murhaoikeudenkäynti sai päätöksen 3. lokakuuta 2011. Vetoomustuomioistuin vapautti Knoxin kaikista murhasyytteistä. Samalla myös hänen entiselle poikaystävälleen murhasta annettu tuomio kumottiin. Molemmat olivat vangittuina lähes neljä vuotta.


title: Meredith Kercherin murha

text: Italian korkein oikeus kumosi vapauttavat päätökset ja määräsi uuden oikeudenkäynnin. Knox, joka oli palannut Yhdysvaltoihin, ei osallistunut istuntoihin Italiassa, vaan seurasi tapahtumia Yhdysvalloista. Sen sijaan Sollecito oli oikeudessa läsnä.


title: Meredith Kercherin murha

text: Tammikuun 2014 loppupuolella oikeus tuomitsi Knoxin 28 vuodeksi ja 6 kuukaudeksi vankeuteen, ja Solleciton 25 vuodeksi vankeuteen. Tapaus eteni uudelleen korkeimpaan oikeuteen, joka katsoi maaliskuussa 2015 antamassaan tuomiossa Knoxin ja Solleciton syyttömiksi Kercherin murhaan.


title: Thom Hartmann

text: Thomas Carl (Thom) Hartmann (s. 7. toukokuuta 1951 Grand Rapids, Michigan) on yhdysvaltalainen radiotoimittaja, tietokirjailija, entinen psykoterapeutti ja yrittäjä sekä edistysmielinen poliittinen kommentaattori. Hänen radio-ohjelmansa "The Thom Hartmann Program" kerää yhdysvalloissa viikoittain 2,75 miljoonaa kuuntelijaa. "Talkers Magazine" rankkasi Hartmannin vuosina 2008-2010 Yhdysvaltojen kymmenenneksi merkittävimmäksi sekä vuonna 2011 kahdeksanneksi merkittävimmäksi radion talk show -isännäksi, minkä ansiosta hänet on neljänä vuonna peräkkäin valittu yhdysvaltojen merkittävimmäksi liberaaliksi radioisännäksi (Hartmannin yläpuolelle rankatut henkilöt olivat konservatiiveja). Hän esiintyy lisäksi viikoittain televisio-ohjelmassa "The Big Picture with Thom Hartmann". Hartmann on taustaltaan psykoterapeutti ja uskomuslääkitsijä, mutta hänen käsittelemänsä aihepiirit ovat erittäin laajoja ja sisältävät muun muassa Yhdysvaltain perustuslain historiaa ja tekstuaalista tulkintaa, tarkkaavaisuus- ja ylivilkkaushäiriötä, ilmastonmuutosta sekä öljyhuippua koskevia kysymyksiä. Hän on julkaissut useita kirjoja poliittisista aiheista sekä AD/HD:stä. Hartmann on "New York Times" -lehden bestseller-listalla ja hänen kirjojaan on käännetty 17 kielelle.


title: Thom Hartmann

text: Hartmann syntyi Grand Rapidsissa, Michiganissa vuonna 1951 ja kasvoi läheisessä Lansingin kaupungissa. Hänen isänsä oli vankka republikaani ja ateisti, kun taas hänen äitinsä oli kristillinen. Hän on isänsä puolelta norjalaista sukua. Hartmann oli jo nuorena kiinnostunut politiikasta ja hän osallistui Barry Goldwaterin kampanjaan vuoden 1964 presidentinvaaleissa vain 13-vuotiaana. Hän opiskeli 1960-luvun lopulla Michiganin osavaltionyliopistossa, missä hän toimi paikallisen countrymusiikkia soittavan radioaseman osa-aikaisena kuuluttajana sekä osallistui Vietnamin sodan vastaisiin mielenosoituksiin.


title: Thom Hartmann

text: Hartmann jätti yliopisto-opintonsa kesken ja siirtyi opiskelemaan uskomuslääketiedettä, jossa hän suoritti tohtorintutkinnon homeopatiasta. Lisäksi hän on lisensioitu neurolingvistisen ohjelmoinnin harjoittaja sekä listattu psykoterapeutti Vermontin osavaltiossa. Hän toimi yrittäjänä 1970-luvun alusta vuoteen 1996. Tänä aikana hän perusti useita yrityksiä, jotka toimivat luontaistuotemyynnin, lastenhoidon, matkailun, mainonnan ja koulutuksen aloilla. Innoituksen voittoa tavoittelemattoman lasten käyttäytymishäiriöiden hoitoon tarkoitetun yrityksen "New England Salem Children's Village" perustamiseen hän sai saksalaiselta humanitaariselta "Salem International" -järjestöltä.


title: Thom Hartmann

text: Poliittisilta näkemyksiltään Hartmannia pidetään yleensä edistysmielisenä tai liberaalina, vaikka itse hän katsoo kuuluvansa radikaaliin keskustaan.


title: Thom Hartmann

text: Hartmann aloitti uransa radiossa vuonna 1968 Lansingissa paikallisten musiikkikanavien DJ:nä ja jatkoi tehtäviä opintojensa ja yritystoiminnan ohella osa-aikaisesti Michiganissa vuosikymmenen ajan. Hartmann palasi radioon vuonna 2003, jolloin hän aloitti oman ohjelmansa paikallisella kanavalla Vermontissa. Kuukautta myöhemmin hän sai ohjelmalleen lähetysajan valtakunnallisessa radioverkossa. Vuonna 2007 "Air America" siirsi Hartmannin ohjelman Al Frankenin ohjelmapaikalle useimmilla asemilla. Jotkin asemat, kuten "The Quake" San Franciscossa, olivat jo aikaisemmin vaihtaneet Al Frankenin Hartmanniin, josta on "Talkers Magazinen" mukaan nykyisin tullut Yhdysvaltain tärkein liberaali radioisäntä. Lokakuussa 2010 hänen ohjelmaansa kuultiin 72 paikallisella radioasemalla 33 Yhdysvaltain osavaltiossa sekä kahdella satelliittiasemalla. Useat television kaapelikanavat Yhdysvalloissa sekä ghanalainen "Radio Bulsa" lähettävät hänen ohjelmaansa. Ohjelman jakeluyhtiön "Dial Globalin" mukaan "The Thom Hartmann Show" on Yhdysvaltain suosituin poliittisesti edistysmielinen radion talk show. "Talkers Magazine" arvioi ohjelmalla olevan viikoittain 2,75 miljoonaa yksittäistä kuuntelijaa.


title: Thom Hartmann

text: Hartmannin ohjelmassa käy usein vierailijoita keskustelemassa erilaisista poliittisista ja yhteiskunnallisista aiheista. Jotkut heistä ovat Hartmannin tavoin edistysmielisiä, mutta enemmistö heistä on konservatiiveja tai libertaareja ja he edustavat päinvastaisia kantoja. Tällöin seurauksena on useimmiten kiivas väittely. Ohjelmalla on neljä vakiovierasta (mm. Bernie Sanders), jotka kannattavat Hartmannin näkemyksiä. Tyypilliseen radion keskusteluohjelmien tapaan Hartmann ottaa myös vastaan puheluita kuuntelijoilta. Hän lopettaa jokaisen lähetyksen fraasiin "Aktivismi alkaa sinusta, demokratia alkaa sinusta. Lähde mukaan, ole aktiivinen. Sinä olet avainsana!"


title: Thom Hartmann

text: Television puolella Hartmann tuottaa päivittäistä puolituntista ohjelmaa "The Big Picture with Thom Hartmann", joka näkyy maailmanlaajuisesti venäläisellä RT-uutiskanavalla.


title: Thom Hartmann

text: Hartmann on käsitellyt Yhdysvaltain perustuslakia ja sen soveltamista useissa teoksistaan. Hän pyrkii tulkitsemaan perustuslain alkuperäisiä tarkoituksia ja pitää niitä oikeana ohjenuorana poliittisille päätöksille. Kirjassaan "Unequal Protection: The Rise of Corporate Dominance and the Theft of Human Rights" Hartmann katsoi, että Yhdysvaltain korkein oikeus ei itse asiassa myöntänyt vuonna 1886 yrityksille oikeutta yksityishenkilön asemaan, vaan tämä siitä lähtien sovellettu käytäntö on perustunut pöytäkirjan väärään tulkintaan. Hänen mukaansa käytäntö rikkoo perustuslakia vastaan, sillä siinä nimenomaisesti erotettiin yksityishenkilöt yrityksistä kansalaisten suojelemiseksi niiden mielivallalta. Hartmann on lisäksi vaatinut kirkon ja valtion erottamista toisistaan, koska perustuslain laatijat varoittivat Yhdysvaltoja tulemisesta kristilliseksi valtioksi. Hän katsoo, että Yhdysvaltain presidentinvaalit 2000 sekä 2004 voitettiin vilpillisin keinoin ja hän on syyttänyt George W. Bushin hallintoa demokratian sekä ihmisoikeuksien heikentämisestä.


title: Thom Hartmann

text: Hartmann on kritisoinut voimakkaasti globalisaation vaikutuksia Yhdysvaltain talouteen. Hän väittää, että Ronald Reaganin presidenttikaudella aloitetut uudistukset ovat johtaneet yhdysvaltalaisten yritysten joutumiseen ulkomaisten suuryritysten omistukseen, minkä vuoksi teollisuuden työpaikat ovat monilta osin siirtyneet Aasiaan ja muihin halvan työvoiman maihin. Lisäksi USA on muuttunut teollisuustuotteiden viejämaasta jalostettujen ja valmiiden tuotteiden tuojamaaksi, minkä seurauksena maalla on esimerkiksi massiivinen kauppataseen alijäämä Kiinan kanssa. Hartmannin mukaan tilanne johtaa amerikkalaisen keskiluokan heikentymiseen, vaikka juuri keskiluokan merkitys on Yhdysvaltojen demokratian säilymisen kannalta kriittinen. Tämän näkökulman hän toi esille erityisesti vuoden 2006 kirjassaan "Screwed: The Undeclared War Against The Middle Class and What We Can Do About It." Eräs teoksen keskeisimmistä väitteistä on se, että median deregulaatio johtaa yritysjohtoisen viestinnän kasvuun, minkä avulla yleisön mielipide saadaan yksityistämisen kannalle – mikä puolestaan johtaa keskiluokan katoamiseen.


title: Thom Hartmann

text: Yhdessä Shug Knightin kanssa kirjoittamassaan kirjassa "Don't Get it Tangled and Twisted" Hartmann esitti näkymyksen, jonka mukaan presidentti John F. Kennedyn murha oli seurausta kolmen mafian ”kummisedän” salaliitosta. Heidän väitteensä mukaan murha ajoitettiin Yhdysvaltojen tukeman Kuuban Fidel Castroa vastaan suunnatun vallakaappaushankkeen yhteyteen, jolloin murhaajien jäljet katoaisivat suunnitelman peittelyoperaation vuoksi. Gore Vidal, presidentin henkilökohtainen ystävä, lausui omaelämäkerrassaan "Point To Point Navigation" Hartmannille kiitoksen murhan ”selvittämisestä”.


title: Thom Hartmann

text: Hartmann on ollut kiinnostunut hengellisyydestä erityisesti "Salem International" -järjestön perustajan, saksalaisen Gottfried Müllerin vaikutuksesta. Teoksessaan "The Profet's Way: Guide to Living in the Now" Hartmann jakoi maailman kulttuurit vanhempiin ja uudempiin kulttuureihin, joista vanhempia kulttuureita edustavat etenkin metsästäjä-keräilijä-kulttuurit, kun taas maatalousyhteiskunnat sekä niitä seuranneet teollisuusyhteiskunnat edustavat nuorempia kulttuureita. Nuoremmat kulttuurit ovat hänen mukaansa menettäneet yhteyden alkuperäiseen hengellisyyteensä, johon kuuluivat olennaisella tavalla ympäristön kunnioittaminen sekä hetkessä eläminen. Hartmann katsoo, että vapaa, onnellinen ja kestävä eläminen edellyttää paluuta yhteyteen maailman ja luonnon kanssa. Nuorempia kulttuureita eli modernia sivilisaatiota hän arvostelee niihin kuuluvan alistamisen, väkivallan ja tuhoamisen ihannoinnin vuoksi.


title: Thom Hartmann

text: Useimmat Hartmannin kirjoista liittyvät tarkkaavaisuus- ja ylivilkkaushäiriöön (AD/HD). Siihen liittyen hän kehitti vuonna 1978 (julkaistu ensimmäisen kerran vuonna 1992) nykyisin tunnetuksi tulleen ”metsästäjä vs. viljelijä” -teorian, jonka mukaan AD/HD on metsästäjäkulttuureille ominainen evoluution tuottama adaptaatio. Sen ansiosta yksilöt voivat erittäin nopeasti siirtää huomionsa kohdetta ja ylläpitää useita ajatusjuoksuja yhtäaikaisesti. Kyseinen adaptaatio aiheuttaa kuitenkin ongelmia, kun yksilöt joutuvat toimimaan ”viljelykulttuureissa”, joissa korostuvat suunnittelu, ennustettavuus, järjestelmällisyys ja toistuvat suoritukset. "Scientific American" nimitti Hartmannin ensimmäistä aihetta koskenutta kirjaa, "Attention Deficit Disorder: a Different Perception", ”innovatiiviseksi ja tuoreeksi”.


title: Thom Hartmann

text: Hartmannin tunnetuin kirja, "The Last Hours of Ancient Sunlight" vuodelta 1997 (uudistettu painos vuodelta 2004), käsittelee ihmiskunnan tulevaisuutta uhkaavia ympäristökysymyksiä. Hartmann käy läpi useita talouskasvusta seuranneita ongelmia, kuten ilmastonmuutos, vesivarantojen ehtyminen, viljelymaiden eroosio, saastuminen ja metsien tuhoutuminen. Lisäksi hän erittelee yhteiskunnallisia tekijöitä, jotka entisestään pahentavat tilannetta, kuten yritysten ylivalta yhdysvaltalaisessa politiikassa ja television lamaannuttava vaikutus. Suurimmaksi ongelmaksi hän kuitenkin nostaa öljyhuippua ja fossiilisten polttoaineiden hupenemista seuraavan energiakriisin, mihin myös muinaisen auringonvalon loppumista tarkoittava kirjan nimi viittaa. Hän ennusti kirjassaan, että maailmantalous ajautuu maaöljyn hinnan nousun seurauksena kriisiin 2000-luvun ensimmäisellä vuosikymmenellä. Hartmann pitää tilanteen todennäköisenä seurauksena yhteiskunnallista romahdusta. Hän ei usko, että paraskaan teknologinen ratkaisu olisi riittävän hyvä, koska modernit kulttuurit kuitenkin kuluttaisivat kaiken hyödyn nopeasti loppuun, jolloin tilanne olisi pian taas uudelleen sama. Hartmann palaa kirjassa monelta osin hengellisyyden teemaan ja esittää, että ainoa toimiva ratkaisu olisi yhteiskunnallinen uudistaminen palaamalla vanhempien kulttuureiden arvoihin, joihin kuuluu muun muassa kasvun välttäminen.


title: Thom Hartmann

text: Hartmann on julkaissut yli kaksikymmentä kirjaa, joista tunnetuin ja kriitikoiden eniten arvostama on "The Last Hours of Ancient Sunlight" vuodelta 1997. Luettuaan kirjan 14. dalai-lama kutsui vuonna 1999 Hartmannin luokseen viikoksi asuinpaikkaansa Dharamsalaan. Hänen hengellisyyttä käsittelevä kirjansa "The Profet's Way" puolestaan tuotti Hartmanille vuonna 1998 kutsun paavi Johannes Paavali II:n vastaanotolle.


title: Thom Hartmann

text: Leonardo DiCaprio teki internet-elokuvan "Global Warning" Hartmannin kirjan "The Last Hours of Ancient Sunlight" innostamana. Hartmann esiintyi DiCaprion tuottamassa dokumentissa "Yhdestoista hetki", kuten myös dokumenttielokuvissa "Dalai Lama Renaissance" (yhdessä Harrison Fordin kanssa) ja "Crude Impact".


title: Saksan yhtenäisyyspäivä

text: Saksan yhtenäisyyspäivä () on Saksan kansallispäivä, jota on juhlittu vuodesta 1990 alkaen 3. lokakuuta. Sitä vietetään Saksan jälleenyhdistymisen muistoksi. Juhlapäivä on ainoa, jonka viettämisestä on säädetty liittovaltion tasolla, muiden juhlapäivien vietosta säädetään osavaltiotasolla.


title: Saksan yhtenäisyyspäivä

text: Vuosina 1954–1990 Saksan liittotasavallassa vietettiin kansallispäivää, "Tag der deutschen Einheit" pienellä d-kirjaimella, 17. kesäkuuta vuoden 1953 Itä-Saksan kansannousun muistoksi. Vuodesta 1963 päivää alettiin kutsua Saksan kansan muistamisen kansallispäiväksi ("Nationaler Gedenktag des Deutschen Volkes").


title: Saksan yhtenäisyyspäivä

text: Saksan demokraattisessa tasavallassa säädettiin vuonna 1950 kaksi kansallispäivää, Saksan kansan hitlerfasimista vapautumispäivä ("Tag der Befreiung des deutschen Volkes vom Hitlerfaschismus"), jota vietettiin 8. toukokuuta vuoden 1945 Saksan toisessa maailmansodassa antautumisen vuosipäivänä, ja Tasavallan päivä, jota vietettiin 7. lokakuuta Saksan demokraattisen tasavallan perustamisen vuosipäivänä.


title: Saksan yhtenäisyyspäivä

text: Päivän virallinen ohjelma on vuodesta 1990 lähtien vietetty sen osavaltion pääkaupungissa, joka toimii sinä vuonna liittoneuvoston puheenjohtajana. Päivää on vietetty:


title: Nina Mercedez

text: Nina Mercedez (s. 10. marraskuuta 1979 Corpus Christi, Teksas) on yhdysvaltalainen pornonäyttelijä, tuottaja ja ohjaaja.


title: Sylvia Robinson

text: Sylvia Robinson, oik. Sylvia Vanderpool (6. maaliskuuta 1936 New York, Yhdysvallat – 29. syyskuuta 2011), oli yhdysvaltalainen laulaja, muusikko, äänilevytuottaja ja levy-yhtiön johtaja, joka tunnetaan ertiyisesti hip hopiin erikoistuneen merkin Sugar Hill Recordsin johtajana. Häntä pidetään lajin kahden merkittävimmän singlen taustavoimana. Ensimmäinen oli Sugarhill Gangin levytys ”Rapper’s Delight”, joka oli ensimmäinen hiphoppareiden tekemä rap-levytys. Toinen oli Grandmaster Flash & the Furious Fiven levyttämä ”The Message”.


title: Sylvia Robinson

text: Robinsonin ensimmäinen menestynyt levytys oli ”Love Is Strange”. Hän avioitui Joe Robinsonin kanssa vuonna 1964. Vuonna 1968 Sylvia perusti All Platinum Recordsin joka julkaisi soul-musiikkia, esimerkiksi Donnie Elbertin ja Shirley Goodmanin levyjä. Hän tuotti vuonna 1970 The Momentsin kappaleen ”Love on a Two Way Street”. Sooloartistina nimellä Sylvia hän levytti Vibrationille vuonna 1973 singlen ”Pillow Talk”, joka oli menestys ja sai kultalevyn vuonna 1973. Sitä on pidetty diskomusiikin varhaisena edeltäjänä.


title: Sylvia Robinson

text: 1970-luvulla Robinson perusti miehensä kanssa levy-yhtiön Sugar Hill Records. Se sai nimensä Manhattanilla sijaitsevan kulttuurisesti rikkaan alueen Sugar Hillin mukaan.


title: Sylvia Robinson

text: Rapin markkinoiden kaupallistajana Robinsonia on pidetty nykyaikaisen hiphopin äitinä. Robinson kuoli 75-vuotiaan aamulla 29. syyskuuta 2011 Meadowlandsin sairaalassa Secaucusissa sydänkohtaukseen.


title: Napostajat

text: Napostajat (Caesionidae) on ahvenkaloihin kuuluva kalaheimo. Näitä värikkäitä kaloja tavataan pääasiassa läntisellä indopasifisella merialueella.


title: Napostajat

text: Napostajien heimoon kuuluu noin 20 lajia, jotka jaetaan 4 sukuun. Kooltaan napostajat ovat yleensä alle 25 cm, mutta suurimmat lajit, kuten keltakaarinapostaja ("Caesio teres") ja rusovatsanapostaja ("Caesio cuning") voivat saavuttaa 50–60 cm:n pituuden. Napostajalajit ovat sukua napsijoille ("Lutjanidae"), mutta ovat ruumiinmuodoltaan solakampia ja pyrstö on voimakkaammin haarautunut. Napostajilla on yksi selkäevä, ja sen etuosassa on kymmenestä viiteentoista piikkiä. Kalat voivat työntää leukojaan ulospäin, mikä on sopeutuma planktoneliöstön syömiseen. Napostajalajit ovat usein varsin värikkäitä, ja niiden ruumiissa on usein viiruja.


title: Napostajat

text: Suurin osa lajeista elää Tyynellämerellä indopasifisen merialueen länsiosissa. Eräitä lajeja tavataan Intian valtamerestä läheltä Afrikan rannikkoa ja kaksi lajia mustapilkkanapostaja ("Caesio suecica") ja mustajuovanapostaja ("Caesio striata") ovat endeemisiä Punaisenmeren lajeja. Kalat elävät ainoastaan trooppisissa vesissä koralliriutoilla korkeintaan noin 60 metrin syvyydessä merenpinnasta. Lajit liikkuvat usein hyvin suurina parvina erityisesti päiväsaikaan, ja parvissa on usein monia eri napostajalajeja.


title: Napostajat

text: Napostajien ravintoa on pääasiassa eläinplankton, mutta suurimmat lajit voivat myös syödä pieniä kaloja. Monet napostajalajit ovat hyvänmakuisia, ja niitä kalastetaan koralliriutoilta verkoilla. Useimmiten ne myydään tuoreena, mutta niistä voidaan tehdä myös kalatahnaa tai kuivata. Toisinaan kaloja käytetään myös esimerkiksi syötteinä tonnikalojen kalastuksessa.


title: Napostajat

text: Toisinaan napostajia pidetään myös riutta-akvaarioissa. Suurimmat lajit kuten keltakaarinapostaja, vaativat suuren tilan ja voivat myös syödä pienempiä kaloja, minkä vuoksi ne ovat hankalia kotiakvaarioissa. Eräitä akvaarioissa pidettäviä pienempiä lajeja ovat muun muassa saksipyrstönapostaja ("Caesio caelaurea") ja kultanapostaja ("Pterocaesio chrysozoma").


title: Windtalkers

text: Windtalkers on vuonna 2002 julkaistu sotaelokuva, joka kertoo Navajo-intiaanien roolista koodinmurtajina Saipanin taistelussa Tyynenmeren sodassa toisessa maailmansodassa. Elokuvan pääosia esittävät Nicolas Cage, Adam Beach, Roger Willie, Mark Ruffalo, Peter Stormare, Noah Emmerich ja Christian Slater. Elokuvan on ohjannut John Woo.


title: Windtalkers

text: "Windtalkers" voitti vuonna 2003 World Stunt Award -palkinnon tulikohtauksestaan. Elokuva ei menestynyt taloudellisesti.


title: Good Times (Kool & the Gangin albumi)

text: Good Times on yhdysvaltalaisen R&B-yhtye Kool & the Gangin studioalbumi vuodelta 1972. Levy on yhtyeen itsensä tuottama ja se on ilmestynyt De-Lite Recordsin kustantamana. Jakelusta Yhdysvalloissa huolehti P.I.P. Records, 135 Crossways Park Drive, Woodbury, N.Y. 11797.


title: Good Times (Kool & the Gangin albumi)

text: Levy on äänitetty studiossa nimeltä Media Sound Studios ja äänittäjinä ovat toimineet Tony Bongiovi ja Jeff Lesser. Kansitaiteilija on Alfredo Seville.


title: Good Times (Kool & the Gangin albumi)

text: Kansitekstin on laatinut WWRL:n musiikkijohtaja Norma Pinnella. Siinä hän kertoo, että yhtyeen ura oli tässä vaiheessa suhteellisen lyhytikäinen ja että soittajat ovat 20–22-vuotiaita. Yhtye oli kuitenkin saanut kaksi tunnustusta Record Worldiltä, vuosina 1969 ja 1970, ja sillä oli takanaan useita hittisinglejä, viisi menestysalbumia ja esiintymisiä arvostetuimmissa klubeissa.


title: Good Times (Kool & the Gangin albumi)

text: Tässä vaiheessa yhtyeen musiikissa oli vielä jazz-vaikutteita, kuten osoittaa albumilla oleva John Coltranelle omistettu kappalekin.


title: Good Times (Kool & the Gangin albumi)

text: Kaikki kappaleet ovat esittävän yhtyeen jäsenten tekemiä ja sovittamia. Julkaisija on Delightful Music / Gang Music.


title: Good Times (Kool & the Gangin albumi)

text: Albumin hitaimmat kappaleet ovat "Wild Is Love", "Father, Father" ja "I Remember John W. Coltrane". Jälkimmäinen sekä "North, East, South, West" ja "Rated X" ovat soitinkappaleita. Kappaleessa "Father, Father" on puheosuus.


title: Good Times (Kool & the Gangin albumi)

text: Kool & the Gang:sekä Al Wagner ja the Philharmonic Strings:


title: E Ink

text: E Ink on yleinen sähköpaperinäyttötekniikka. Sen kehitti yhdysvaltalainen E Inc -yhtiö, joka myös toimittaa sähköpaperinäyttöjään sähkökirjojen markkinoille. Yhtiö perustettiin vuonna 1997 MIT Media Labin oheisyrityksenä. E Inkin sähköpaperitekniikkaa käytetään erilaisissa kuluttaja- ja teollisuussovelluksissa, kuten kelloissa, älykorteissa, elektronisissa hintalapuissa, paristojen ilmaisimissa, sähköisissä sanomalehdissä ja oppikirjoissa sekä julkisissa tieto- ja mainoskylteissä.


title: E Ink

text: E Ink -näyttö pyrkii nimensä mukaisesti jäljittelemään paperille painetun musteen ominaisuuksia. Sillä on matala virrankulutus. E Ink -näytöt eivät käytä taustavaloa, vaan ne heijastavat ympäristön valoa.


title: Rodrigo Jiménez de Rada

text: Rodrigo Jiménez de Rada oli Toledon arkkipiispa vuosina 1209–1247. Hän suhtautui vihamielisesti muslimeihin ja painosti kuningas Alfonso VIII:ta ryhtymään ristiretkeen Iberian niemimaan takaisinvaltaamiseksi. Itse hän osallistui Las Navas de Tolosan taisteluun vuonna 1212.


title: Rodrigo Jiménez de Rada

text: Rodrigo oli myös historioitsija ja hänen teoksistaan "De rebus Hispaniae" kertoo sodista muslimeja vastaan. Kirjassaan "Dialogus libri vitae" käydään dialogia juutalaisuuden ja kristinuskon välillä.


title: Only a Woman

text: Only a Woman on Judy Mowattin studioalbumi vuodelta 1982. Soololevyjen lisäksi Mowatt tunnetaan myös Bob Marley & The Wailers -yhtyeen taustalaulutriosta I-Threes. Trion toinen jäsen Marcia Griffiths on myös mukana tällä levyllä. Levy on Mowattin itsensä tuottama ja se on ilmestynyt Shanachie Recordsin kustantamana.


title: Only a Woman

text: Levy on äänitetty studioissa nimeltään Channel One Studio, Aquarius ja Tuff Gong. Äänittäjinä ovat toimineet Barnibas, Steven Stewart, Christopher Daley, Mervin Williams, Errol Brown ja George Anglin. Harppu on lisätty äänitteeseen Los Angelesissa Present Time Recorders -studiossa. Miksauksen on tehnyt Errol Brown Tuff Gong Recordsissa. Kappaleen "King of Kings" miksauksessa ovat avustaneet Steve Golding ja Sangie Davis.


title: Only a Woman

text: Masteroinnin on tehnyt Gladys Hopkowitz New Yorkissa Sound Techique -studiossa.


title: Only a Woman

text: Anita Karl on suunnitellut levykannen ja tehnyt tekstityksen.Alla mainituista muusikoista osa kuuluu yhtyeeseen One Vibe Band:Taustalauluyhtye Light of Love:


title: Only a Woman

text: Taustalaulajina ovat myös Steve Golding, Sangie Davis, Dalton Brownie, Marcia Griffiths, Pam Hall ja Judy Mowatt.


title: Only a Woman

text: Alla kappaleiden yhteydessä on mainittu lisää yksittäisiä muusikoita.


title: Sonu Sood

text: Sonu Sood (s. 22. toukokuuta 1973) on intialainen näyttelijä ja entinen malli. Hän on näytellyt pääasiassa hindin-, telugun- ja tamilinkielisissä elokuvissa.


title: Sonu Sood

text: Soodilla on Sonali-vaimonsa kanssa Ishan-niminen poika.


title: Pietarin teknologinen instituutti

text: Pietarin valtiollinen teknologinen instituutti (tekninen yliopisto) () on Pietarissa toimiva tekniikan alan korkeakoulu.


title: Pietarin teknologinen instituutti

text: Korkeakoulu on perustettu vuonna 1828. Aluksi sen nimenä oli Pietarin käytännöllinen teknologinen instituutti ja vuodesta 1896 lähtien Teknologinen instituutti (vuodesta 1924 Lensovetille nimetty). Vuonna 1930 instituuttiin liitettiin Leningradin valtionyliopiston polyteknisen instituutin kemian tiedekunnat. Vuonna 1992 se sai nykyisen nimensä.


title: Pietarin teknologinen instituutti

text: Nykyään teknologisessa instituutissa on kuusi tiedekuntaa ja 59 ainelaitosta. Siellä opiskelee yli 5 000 opiskelijaa. Opettajakunnan joukossa on 28 akateemikkoa, 10 Venäjän valtionpalkinnon tai ministerineuvoston palkinnon saajaa, 12 ansioitunutta tieteen ja tekniikan työntekijää, 125 professoria ja tohtoria sekä 560 dosenttia ja kandidaattia. Kirjaston kokoelmat käsittävät yli miljoona nidettä. Instituutin museossa on yli 11 000 esinettä.


title: Pietarin teknologinen instituutti

text: Opiskelu teknologisessa instituutissa on mahdollista joko ilmaiseksi tai maksusopimuksen perusteella. Muilta paikkakunnilta tuleville opiskelijoille tarjotaan asuntolapaikka. Instituutissa toimii akateeminen kuoro, teatteristudio ja muita harrastusryhmiä.


title: Funky Mississippi

text: Funky Mississippi on yhdysvaltalaisen blues- ja soul-laulaja Rufus Thomasin kappale ja single vuodelta 1968. Sen on tuottanut Steve Cropper. Levy-yhtiö on Stax Records ja kappaleiden julkaisija Publ. East, BMI.


title: Irlannin ilmavoimat

text: Irlannin ilmavoimat () on perustettu 1924 tukemaan maa- ja merivoimia. Sen tärkein lentotukikohta on Casement Aerodrome Baldonnelissa.


title: Irlannin ilmavoimat

text: Vuonna 1921 ostettiin Martinsyde Type A Mark II kaksitaso, joka päivysti ympäri vuorokauden Croydonissa turvaamassa Michael Collinsin pakotien Irlantiin, mikäli neuvottelut Britannian kanssa kariutuisivat. Konetta ei kuitenkaan tarvittu suunniteltuun tehtävään, ja siitä tulikin maan lentopalvelun () ensimmäinen lentokone. Vuoden 1922 lopulla lentopalvelulla oli jo kuusi Bristol F2B -hävittäjää sekä neljä muuta konetta ja siihen kuului noin 400 miestä.


title: Irlannin ilmavoimat

text: Lentopalvelusta tuli osa maavoimien ilma-armeijakuntaa (), kun asevoimat perustettiin 1924. Se olikin maavoimien osana vuoteen 1990.


title: Irlannin ilmavoimat

text: Vuonna 1938 hankittiin neljä Gloster Gladiator -hävittäjää, mutta kahdeksan koneen lisätilausta ei toimitettu toisen maailmansodan puhjettua. Ilma-armeijakunnan koneet eivät kohdanneet sodan aikana yhtään viholliskonetta, vaikka tusinoittain karanneita sulkupalloja tuhottiinkin. Irlantiin laskeutui sodan aikana kaikkiaan 163 lentokonetta, joista Ilm-armeijakunta otti käyttöönsä Lockheed Hudsonin, Fairey Battlen ja kolme Hawker Hurricanea. Viimeksi mainitut toivat ilmavoimien kaipaaman taisteluissa testatun modernin hävittäjän ja enimmillään maalla oli käytössään 20 Hawker Hurricanea. Sodan päätyttyä Hurricanet korvattiin Supermarine Seafire hävittäjillä sekä parilla Spitfire koulukoneella. Samoin kuin de Havilland Dove astui palvelukseen kuljetus- ja yhteyskoneena.


title: Irlannin ilmavoimat

text: Ilma-armeijakunta siirtyi suihkukoneaikaan 30. kesäkuuta 1956 ensimmäisten de Havilland Vampire T.55 koulukoneiden saapuessa. Vuoden 1963 alussa maa otti palvelukseen ensimmäiset helikopterit SA.316B Alouette III:n, joita lopulta oli käytössä 2000-luvun alkaessa edelleen seitsemän.


title: Irlannin ilmavoimat

text: 1970-luvun puolivälissä maan hallituksen kasvaneet kuljetustarpeet Euroopan integroituessa pakottivat hankkimaan BAe 125-700 suihkukoneen tarpeen tyydyttämiseksi. Ranskasta ostettiin 1975 käytöstä poistettuja Fouga Magister CM-170 suihkukoneita, jotka otettiin palvelukseen koulukoneina, keveinä rynnäkkökoneina sekä taitolentoa varten. Koneet poistuivat käytöstä 1998 ja niiden tilalle ei ole hankittu uutta kalustoa.


title: Irlannin ilmavoimat

text: Irlanti osti 1977 kymmenen SIAI-Marchetti SF.260WE Warrior koulukonetta, joita voidaan käyttää myös rynnäkkötehtävissä. Koneista neljä on tuhoutunut onnettomuuksissa. Vuonna 1986 ostettiin viisi SA.365F Dauphin II helikopteria pelastus- ja etsintätehtäviin. Helikoptereista kaksi muutettiin toimimaan LÉ Eithnen kannelta, jolloin ne varustettiin repeämättömillä polttoainesäiliöillä sekä koukulla jarruvaijeria varten.


title: Rufus Thomas

text: Rufus Thomas (26. maaliskuuta 1917 – 15. joulukuuta 2001) oli yhdysvaltalainen blues- ja soul-laulaja ja lauluntekijä. Hänen tunnetuimpiin kappaleisiinsa kuuluu ”Walking the Dog” (1963).


title: Rufus Thomas

text: Stax Recordsin artistina Thomas julkaisi muun muassa singlen ”Funky Mississippi” vuonna 1968. Thomas oli sivuosassa Jim Jarmuschin vuoden 1989 elokuvassa "Mystery Train". ”The Grain” liitti osia Thomasin levyttämistä kappaleista ”The Breakdown” ja ”Do the Funky Penguin” vuonna 2000 ilmestyneelle hip hop -artisti Ghostface Killahin albumille "Supreme Clientele".


title: Melanie South

text: Melanie South (s. 3. toukokuuta 1986 Kingston, Englanti) on brittiläinen tennispelaaja. Parhaimmillaan hän on ollut kaksinpelissä WTA-listan sijalla 99 helmikuussa 2009. Hän on voittanut urallaan kuusi ITF-turnausta kaksinpelissä ja 18 turnausta nelinpelissä.


title: Melanie South

text: Grand Slam -turnauksissa South on päässyt parhaimmillaan toiselle kierrokselle Wimbledonissa 2006 voitettuaan ensimmäisellä kierroksella 11:nneksi sijoitetun Francesca Schiavonen. Toisella kierroksella hän hävisi Shenay Perrylle.


title: Pirkko Ryhäsen murha

text: Pirkko Ryhäsen murha on 5. maaliskuuta 1963 tapahtunut selvittämätön henkirikos, jossa surmattiin suomalainen koululainen Pirkko Inkeri Ryhänen. Murha tapahtui Helsingin Kumpulassa iltamyöhällä Ryhäsen ollessa palaamassa kotiinsa iltakoulusta. Teosta tuomittiin ehdonalaisessa vapaudessa tapahtumahetkellä ollut kirvesmies Torsti Ossian Koskinen (1924–1987) 12,5 vuoden kuritushuonerangaistukseen. Koskinen ehti kärsiä tuomiostaan 7,5 vuotta, kunnes Pekka Tapio Lappalainen (s. 1946) tunnusti tehneensä teon. Koskisen tuomio purettiin ja hän sai rahallisen korvauksen vankilassaoloajastaan. Myöhemmin Lappalainen perui tunnustuksensa oikeudessa ja vapautui syytteistä todisteiden puuttuessa. Pirkko Ryhäsen surma on edelleen selvittämättä.


title: Pirkko Ryhäsen murha

text: Iisalmesta kotoisin ollut Pirkko Ryhänen (s. 14. huhtikuuta 1946 Iisalmi) työskenteli lastenhoitajana insinööri Esko Räsäsen perheessä ja asui heidän luonaan Koskelantie 25:ssä. Hän kävi Kalliossa Hämeentien varrella sijainnutta iltakoulua ja palasi iltaisin kotiinsa Kumpulan kaupungiosan kautta. Tavallisesti Ryhäsen poikaystävä Seppo Lipponen saattoi häntä loppumatkan Hämeentieltä Koskelantielle, mutta tapahtumailtana Ryhänen oli lähtenyt koulusta normaalia aikaisemmin eikä Lipponen ollut ehtinyt häntä vastaan Hämeentien varteen.


title: Pirkko Ryhäsen murha

text: Ryhänen oli kääntynyt Hämeentieltä Jyrängöntielle ja päässyt Kumpulan ihotautisairaalan ja Limingantien väliselle kadunosuudelle, kun hänen kimppuunsa hyökkäsi noin kello 21.15 mieshenkilö, joka iski Ryhästä puukolla ylävartaloon parikymmentä kertaa. Ryhäsen avunhuutojen paikalle hälyttämät ohikulkijat ehtivät nähdä vain maassa makaavan Ryhäsen luota poistuvan mieshenkilön pakenevan Limingantieltä katsottuna Jyrängöntien vasemmalla puolella olevaa jyrkkää rinnettä ylöspäin metsikköön. Silminnäkijöiden mukaan hattupäinen mies oli noin 180 cm pitkä ja hän oli pukeutunut tummaan päällystakkiin ja suoriin housuihin. Mies oli myös kulkenut toinen olkapää vinosti edellä. Ryhänen oli vielä löydettäessä elossa, mutta kuoli vammoihinsa Marian sairaalaan tuotaessa.


title: Pirkko Ryhäsen murha

text: Poliisin tutkimuksissa selvisi, että paikalta paennut mies oli juossut metsikössä puolen kilometrin verran Hämeentien suuntaan, mutta palannut sitten takaisin Jyrängöntielle. Iltakävelyllä ollut pariskunta Oiva ja Lea Mäkelä törmäsi Kumpulan kartanon ns. sillikellarin luona mustaan ulsteriin ja Eden-hattuun pukeutuneeseen mieheen, joka halusi tietää missä hän oli sillä hetkellä ja missä oli lähin puhelinkoppi. Mies oli vaikuttanut sivistyneeltä ja oli nähtävästi nauttinut jonkin verran alkoholia. Tapaamishetkellä ensimmäiset hälytysajoneuvot olivat olleet tulossa Ryhäsen surmapaikalle.


title: Pirkko Ryhäsen murha

text: Jyrängöntie ja Kumpula yleensä oli 1960-luvun alussa levotonta aluetta, jolla sijaitsi tilapäisiä parakkiasumuksia (Toukolan puistotalot) ja siellä harjoitettiin myös pimeää viinanmyyntiä. Nykyisin alueella sijaitsee Helsingin yliopiston matemaattis-luonnontieteellinen kampus.


title: Pirkko Ryhäsen murha

text: Torsti Ossian Koskinen oli Kumpulan alueella asunut useisiin yleensä pienehköihin rikoksiin aiemmin syyllistynyt alkoholisoitunut kirvesmies ja hän oli tapahtuma-aikaan keväällä 1963 ehdonlaisessa vapaudessa.


title: Pirkko Ryhäsen murha

text: Vahvassa humalassa ollut Koskinen oli kulkenut naisystävänsä Ester Dagmar Niemisen (s. 1916) kanssa noin tuntia ennen Ryhäsen puukotusta noin 300 metrin päässä Kustaa Vaasan tien Elannon lähellä ja joutunut sanaharkkaan kadulla seisoskelleen kolmen lättähattunuorukaisen kanssa. Koskinen raapaisi veitsellä poskeen yhtä nuorista, autonkuljettaja Rainer Tuunelaa ja pakeni sitten poliisin myöhemmin esittämän teorian paikalta samaan metsikköön, joka rajautui lännessä Jyrängöntiehen. Muut ryhmässä olleet nuoret olisivat sitten lähteneet ajamaan takaa Koskista, mutta eivät tavoittaneet tätä. Yksi takaa-ajajista oli pukeutunut samantapaisiin vaatteisiin kuin Pirkko Ryhänen.


title: Pirkko Ryhäsen murha

text: Myöhemmin poliisitutkimuksissa alettiin pitää mahdollisena, että humalassa ollut Koskinen olisi Jyrängöntielle tultuaan luullut pimeässä pitkiin hiihtohousuihin ja puolipitkään tummansiniseen toppatakkiin pukeutunutta Ryhästä yhdeksi takaa-ajajistaan. Ryhänen oli vartaloltaan tanakka ja hänellä oli lyhyeksi leikatut hiukset, joten tämäkin seikka olisi saattanut erehdyttää Koskista luulemaan häntä pojaksi. Tällä perustella oikeus katsoi Koskisella olleen motiivin surmatekoon ja hänet tuomittiin tahallisesta taposta kuritushuoneeseen 12,5 vuodeksi.


title: Pirkko Ryhäsen murha

text: Kuulustelussa Koskinen itse kertoi hakeneensa veitsen lähellä olleesta ns. "Jussin mökistä", jossa hän asui naisystävänsä kanssa sen jälkeen kun lättähatut olivat alkaneet ahdistella hänen naisystäväänsä. Koskinen oli sitten palannut veitsen kanssa ja raapaissut sillä yhtä lättähattua poskeen, jolloin pojat olivat lähteneet pakoon. Tämän jälkeen Koskinen oli mennyt naisystävänsä kanssa mökkiin, mutta lähtenyt sitten noin kello 20.50 hakemaan pimeää viinapulloa ns. "Mustalais-Fannin mökistä", jonne hän saapui noin 21.30. Hän palasi sieltä kello 22 erään Pena-nimisen peltisepän kanssa. Koskinen ei muistanut mitään 20.50–21.30 välisestä ajasta, jolloin Ryhänen oli surmattu.


title: Pirkko Ryhäsen murha

text: Koskisen syyllisyyttä vastaan olivat seuraavat seikat:


title: Pirkko Ryhäsen murha

text: Koskisen tuomion perusteluita pidettiin jo alun perin puutteellisina ja tuomion purku sai lisävauhtia, kun varastomies Pekka Tapio Lappalainen tunnusti tehneensä teon. Myöhemmin Lappalainen tosin perui tunnustuksensa, mutta tämä ei vaikuttanut Koskisen tuomion purkamiseen marraskuussa 1970. Lappalainen oli saman ikäinen kuin Ryhänen ja rikospäivänä hän oli ollut putkassa tinnerihumalasta selviämässä. Myös Lappalaisen tuolloin käyttämä vaatetus (pusero ja mahdollisesti pipo) oli ollut erilainen kuin silminnäkijöiden rikospaikalla havaitsemalla miehellä ja hän oli lisäksi pienikokoinen ja ruumiinrakenteeltaan hintelä toisin kuin silminnäkijöiden havaitsema mies. Pirkko Ryhäsen surma on edelleen selvittämättä.


title: Pirkko Ryhäsen murha

text: Koskinen vapautui vankilasta 1. joulukuuta 1970 ja hän sai 93 290 markan (yli 100 000 euroa) korvaukset vankilassaolostaan. Alkoholismista kärsinyt Koskinen käytti rahat kertoman mukaan kahdeksassa kuukaudessa. Viimeisinä elinvuosinaan Koskinen onnistui pääsemään irti alkoholista pitkiksikin ajoiksi ja hän eli silloin normaalia elämää.


title: Pirkko Ryhäsen murha

text: Pirkko Ryhäsen surmaa käsiteltiin Åke Lindmanin juontaman Ei vanhene koskaan -dokumenttisarjan osassa "Erehdys". Toimittaja Risto Juhani kirjoitti tapauksesta dokumenttiromaanin "Torsti Ossian Koskinen: syyllinen-syytön" (Tammi 1971), joka sisälsi otteita tutkinta- ja kuulustelupöytäkirjoista sekä kuvauksen Koskisen oikeudenkäynnistä ja tuomion purusta. Tapausta on käsitelty myös toimittaja Hannes Markkulan kirjassa "Suomalainen murha 1953-1990". Maunu Kurkvaaran Koskisen oikeustaistelusta ohjaama elokuva "Kujanjuoksu" kuvattiin alkuperäisllä tapahtumapaikoilla Kumpulassa.


title: Hilland Records

text: Hilland Records on suomalainen, vuonna 2005 perustettu levy-yhtiö. Sen omistajana on yhtiön perustaja Antti Vuorenmaa. Yhtiö on erikoistunut amerikkalaispohjaiseen kansanmusiikkiin, folkrockiin ja americanaan, mutta julkaissut myös mm. avantgarde-freetä.


title: Robert Melunilainen

text: Robert Melunilainen myös Robert de Melun (n. 1100–1167) oli englantilainen skolastikkoteologi ja Herefordin piispa. Opettaessaan Melunissa, josta hänen sukunimensä tulee, hänen oppilaitaan olivat Johannes Salisburylainen, Roger Worcesterlainen, Guillaume de Tyre ja ehkä myös Thomas Becket.


title: Robert Melunilainen

text: Thomas Becket ehdotti häntä Herefordin piispaksi mahdollisesti paavi Aleksanteri III:n suosituksesta ja Becket vihki hänet virkaan 22. joulukuuta 1163. Hän osallistui Gilbertus Porretanuksen tuomitsemiseen Reimsin synodissa.


title: Walking the Dog

text: Walking the Dog on yhdysvaltalaisen blues- ja soul-laulaja ja lauluntekijä Rufus Thomasin tekemä kappale. Kappaleen nimi voi esiintyä myös muodossa ”Walkin’ the Dog”.


title: Gospelraati

text: Raatihuone on Radio Dein hengellistä musiikia arvioiva radio-ohjelma. Siinä vierailee joka lauantai kaksi musiikin ammattilaista. Kesällä 2009 gospelraati-nimellä käynnistynyt ohjelma on Ariel Neulaniemen toimittama ja toteuttama ohjelma, jossa kuullaan kotimaisia ja ulkomaisia uutuuskappaleita aina Pate Mustajärvestä Viktor Klimenkoon ja lastenmusiikista rockiin. Toisin kuin Levyraadissa, Raatihuoneessa musiikki arvioidaan ilman pisteitä. Ohjelman alussa vieraiden kanssa keskustellaan kuulumisista ja päätteeksi he paljastavat oman suosikkinsa ohjelmassa kuulluista lauluista.


title: Gospelraati

text: Raatihuoneen vieraita ovat olleet Eero Raittinen, Pekka Ruuska, Raakel Lignell, Edu Kettunen, Pave Maijanen, Risto Asikainen, Johanna Iivanainen, Martti Metsäketo, Jarkko Martikainen, Lasse Kurki, Erja Lyytinen, Olli Ahvenlahti, Yona, Ville Pusa, Joose Keskitalo, Mikael Konttinen, Tommi Läntinen, Heikki Salo, Pekka Simojoki, Teppo Nuorva, Jouko Mäki-Lohiluoma, Janna Hurmerinta, Joonatan Rautio, Osmo Ikonen, Joel Melasniemi, Kristian Meurman, Mikki Kauste, Kai Jämsä, Milana Misic, Katriina Honkanen, Riki Sorsa, Hanna Ekola, Viktor Klimenko, Sinikka Svärd, Ile Vainio, Esa Eloranta, Suikki Jääskä, Petri Kaivanto, Laura Sippola, Hillel Tokazier, Heta Hyttinen, Markus Koskinen, Zarkus Poussa, Nina Åström, Leri Leskinen, Heikki Silvennoinen, Esa Kaartamo, Petri Laaksonen, Jonas Olsson, Nina Tapio, Hanna-Riikka Siitonen, Matti Esko, Johanna Försti, Juha Tapio, Sami Hintsanen, Marko Maunuksela, Mervi Koponen, Anssi Nykänen ja  Janne Tulkki.


title: Gospelraati

text: Joskus ohjelman jälkeen on syntynyt yllättäviä käänteitä. Johanna Iivanainen kertoi talvella 2011 ilmestyneessä Askel-lehdessä pyytäneensä seuraavan levynsä tuottajaksi ja sanoittajaksi Edu Kettusta sen perusteella, kun molemmat olivat tavanneet pitkästä aikaa toisensa Radio Dein Raatihuoneessa.


title: Alphonse Bilung

text: Alphonse Bilung (s. 5. kesäkuuta 1933) on intialainen roomalaiskatolinen piispa. Hänet vihittiin Jumalan Sanan seuran papiksi 3. lokakuuta 1961 ja nimitettiin Rourkelan hiippakunnan piispaksi 4. heinäkuuta 1979. Piispaksi vihkiminen seurasi 3. marraskuuta. Pääkonsekraattorina toimi Henry Sebastian D'Souza, jota avustivat Raphael Cheenath ja Hermann Westermann.


title: Alphonse Bilung

text: Bilung jäi eläkkeelle 2. huhtikuuta 2009.


title: Raphael Cheenath

text: Raphael Cheenath (29. joulukuuta 1934 Manalur – 14. elokuuta 2016 Mumbai) oli intialainen roomalaiskatolinen arkkipiispa. Hänet vihittiin Jumalan Sanan seuran papiksi 21. syyskuuta 1963 ja nimitettiin Sambalpurin hiippakunnan piispaksi 28. helmikuuta 1974. Piispaksi vihkiminen seurasi 18. toukokuuta. Pääkonsekraattorina toimi Hermann Westermann, jota avustivat Pius Kerketta ja Joseph Robert Rodericks.


title: Raphael Cheenath

text: Cheenath sai 1. heinäkuuta 1985 nimityksen Cuttack-Bhubaneswarin arkkipiispaksi, jona hän toimi, kunnes jäi eläkkeelle 11. helmikuuta 2011.


title: Lucas Kerketta

text: Lucas Kerketta (s. 20. syyskuuta 1936) on intialainen roomalaiskatolinen piispa. Hänet vihittiin Jumalan Sanan seuran papiksi 25. lokakuuta 1969 ja nimitettiin Sambalpurin hiippakunnan piispaksi 17. marraskuuta 1986. Piispaksi vihkiminen seurasi 1. maaliskuuta 1987. Pääkonsekraattorina toimi Raphael Cheenath, jota avustivat Alphonse Bilung ja Thomas Thiruthalil.


title: Lucas Kerketta

text: Kerketta jäi eläkkeelle 26. heinäkuuta 2013.


title: Simon Suoranta

text: Simon Suoranta (s. 21. toukokuuta 1992 Vaasa) on suomalainen jääkiekkoilija, joka edustaa SM-liigajoukkue Turun Palloseuraa. Hän on pelipaikaltaan vasen laitahyökkääjä. Suorantaa on pidetty pelityyliltään voimahyökkääjänä.


title: Simon Suoranta

text: Suoranta on Vaasan Sportin kasvatti. Hän oli nostamassa joukkueen B-nuoria I-divisioonasta SM-sarjaan kaudeksi 2008–2009. Kaudeksi 2009–2010 Sport putosi kuitenkin takaisin I-divisioonaan. Suoranta voitti kuitenkin B-nuorten I-divisioonan pronssia keväällä 2010. Hän pelasi osan kaudestaan myös Sportin A-nuorissa, joiden toiseksi paras pistemies hän oli Erik Riskan jälkeen karsintasarjassa tehoilla 2+7=9.


title: Simon Suoranta

text: Kaudeksi 2010–2011 Suoranta teki kolmivuotisen sopimuksen Oulun Kärppien kanssa ja hän siirtyi alun perin joukkueen A-nuoriin, mutta Suoranta palasi elokuussa 2010 koko kauden kattavalla lainasopimuksella Sportin Mestis-joukkueeseen. Hän pelasi kuitenkin koko kauden joukkueen A-nuorissa, joiden kolmanneksi paras pistemies Suoranta oli Jens Östmanin kanssa tehoilla 7+18=25.


title: Simon Suoranta

text: Suoranta nostettiin Kärppien SM-liigarinkiin kaudeksi 2011–2012. Hän pelasi syyskauden lähinnä Mestis-joukkue Kiekko-Laserissa, joka ajautui kuitenkin konkurssiin joulukuussa 2011. Suoranta teki SM-liigadebyyttinsä 4. lokakuuta 2011 vieraissa Helsingin IFK:ta vastaan ja hän sai ottelussa jääaikaa 5.04 minuuttia. Kauden aikana kaksi SM-liigaottelua pelannut Suoranta siirtyi Kiekko-Laserin konkurssin jälkeen loppukaudeksi Kärppien A-nuoriin. Kaudella 2012–2013 hän sai peliaikaa SM-liigasta loukkaantumisten myötä. Suorannan liigauran avausmaali syntyi 23. marraskuuta 2012 vieraissa Kalevan Palloa vastaan. Yhteensä hänen tulokaskautensa toi 47 runkosarjaottelussa tehot 4+1=5 sekä kolmessa playoff-ottelussa yhden syöttöpisteen. Suoranta pelasi kautensa suurimmaksi osaksi toimivassa ketjussa Joonas Kemppaisen ja Antti Mäkilän kanssa Joulukuussa 2012 hän teki kaksivuotisen jatkosopimuksen Kärppien kanssa.


title: Simon Suoranta

text: Kaudella 2013–2014 Suoranta paransi SM-liigan yhden kauden piste-ennätystään tehtyään 52 runkosarjaottelussa tehot 5+7=12. Hän voitti kauden päätteeksi Suomenmestaruuden. Helmikuussa 2015 Suoranta teki vuoden mittaisen jatkosopimuksen Kärppien kanssa. Kaudella 2014–2015 hän avasi maalitilinsä SM-liigan pudotuspeleissä varsin hyvään saumaan heti kahdella maalilla 28. maaliskuuta 2015 viidessä puolivälieräottelussa Saimaan Palloa vastaan. Suorannan ensimmäinen osuma jäi Kärppien 5–1-voittoon päättyneen ottelun ratkaisumaaliksi ja joukkue eteni välieriin otteluvoitoin 4–1. Hänet palkittiin ottelun "Ilta-Sanomien" kolmen tähden tähtipelaajana. Maalit jäivät lopulta Suorannan kauden ainoiksi tehopisteiksi pudotuspeleissä. Hän voitti kauden päätteeksi taas Suomenmestaruuden. Suoranta pelasi kauden aikana myös viisi ottelua lainalla Mestis-joukkue Kajaanin Hokissa.


title: Simon Suoranta

text: Suorannan rooli jäi kaudella 2015–2016 edellisten kausien tapaan varsin pieneksi ja hän pelasi kokoonpanoon mahtuessaan useimmiten nelosketjussa. Suorannan kausi päättyi toisessa välieräottelussa 2. huhtikuuta 2016 vieraissa Tapparaa vastaan, kun Stephen Dixon taklasi häntä päähän. Dixon sai tilanteesta 5+20-minuutin rangaistuksen pään tai niskan alueelle kohdistuneesta taklauksesta. Hänet määrättiin kolmen ottelun pelikieltoon. Suoranta voitti kauden päätteeksi SM-pronssia. Hän saavutti kauden aikana myös Euroopan Mestarien liigan hopeasijan.


title: Simon Suoranta

text: Kaudeksi 2016–2017 Suoranta siirtyi kaksivuotisella sopimuksella Porin Ässiin. Hän otti paikkansa joukkueen ykkösketjusta ja lähes kolminkertaisti SM-liigan yhden kauden piste-ennätyksensä tehoilla 18+16=34, joilla Suoranta oli Ässien paras pistemies ja maalintekijä. Kaudella 2017–2018 hän pelasi loukkaantumisten vuoksi runkosarjassa vain 22 ottelua. Syyskuussa 2017 Suoranta joutui peräti noin kolmeksi kuukaudeksi sivuun. Hän kärsi loukkaantumista myös pudotuspeleissä, joissa Suoranta loukkaantui kahteen kertaan ja pelasi vain kolme ottelua seitsemästä.


title: Simon Suoranta

text: Suoranta siirtyi kaudeksi 2018–2019 vuoden mittaisella sopimuksella Turun Palloseuraan.


title: Simon Suoranta

text: Suoranta on pelannut Suomen A-maajoukkueessa kolme ottelua ilman tehopisteitä. Hän teki A-maajoukkuedebyyttinsä Channel One Cupin Helsingin jäähallissa pelatussa avausottelussa 15. joulukuuta 2016 Tšekkiä vastaan.


title: Simon Suoranta

text: Suoranta on pelannut myös 12 nuorten ja yhden poikien maaottelun.


title: Thomas Thiruthalil

text: Thomas Thiruthalil (s. 17. tammikuuta 1936) on intialainen roomalaiskatolinen piispa. Hänet vihittiin lasaristien papiksi 14. huhtikuuta 1963 ja nimitettiin Berhampurin hiippakunnan piispaksi 24. tammikuuta 1974. Piispaksi vihkiminen seurasi 5. toukokuuta. Pääkonsekraattorina toimi Ignatius Gopu, jota avustivat Ignatius Mummadi ja Hermann Westermann.


title: Thomas Thiruthalil

text: 18. joulukuuta 1989 Thiruthalil sai nimityksen Balasoren piispaksi.


title: Ignatius Mummadi

text: Ignatius Mummadi (11. maaliskuuta 1899 – 2. huhtikuuta 1983) oli intialainen roomalaiskatolinen piispa. Hänet vihittiin papiksi 3. joulukuuta 1925 ja nimitettiin Gunturin hiippakunnan piispaksi 13. heinäkuuta 1943. Piispaksi vihkiminen seurasi 28. lokakuuta.


title: Ignatius Mummadi

text: Mummadi osallistui Vatikaanin toiseen kirkolliskokoukseen. Hän jäi eläkkeelle 26. marraskuuta 1973.


title: Tuula Palonen

text: Tuula Palonen (o.s. Korhonen, s. 19. heinäkuuta 1949 Oulu) on suomalainen lentopalloilija. Hänet on valittu kuusi kertaa Suomen parhaaksi naislentopalloilijaksi. Suomen mestaruuden hän on voittanut kolme kertaa Karhulan Veikkojen (Veikottarien) joukkueessa.


title: Tuula Palonen

text: Palonen pelasi naisten SM-sarjatasolla ensimmäisen kerran tamperelaisessa Kalevan Lentopallossa vuonna 1965. Myöhemmin hän pelasi helsinkiläisissä Lautta-Pojissa ja Poliisien Palloseurassa. Vuonna 1973 hän siirtyi kakkossarjassa pelanneeseen Karhulan Veikkoihin, joka nousi heti SM-sarjaan ja voitti ensimmäisen Suomen mestaruutensa vuonna 1975.


title: Tuula Palonen

text: Arvokisoissa Palonen on edustanut Suomea lentopallon Euroopan-mestaruuskilpailuissa vuonna 1977 ja lentopallon maailmanmestaruuskilpailuissa vuonna 1978. Maaotteluita Palonen pelasi 107 vuosina 1967–1978.


title: Tuula Palonen

text: Palosen aviomies Risto Palonen ja poika Matti Palonen ovat myös tunnettuja lentopalloilijoita.


title: David Janer

text: David Janer Oliveras on espanjalainen näyttelijä. Hän on tullut tunnetuksi suositusta televisiosarjasta "Águila Roja", jossa hän on yksi pääosan esittäjistä. Televisiosarjojen lisäksi hän on esiintynyt myös elokuvissa ja teatterissa.


title: Marja (Unto Monosen tango)

text: Marja on Unto Monosen säveltämä ja sanoittama tango. Se on ilmestynyt vuonna 1966 laulaja Esko Rahkosen singlellä (Philips 340776), jonka toinen kappale on ”Ruiskukkanen”. ”Marja”-kappaleen kesto on 2:44. Singlellä Rahkosta säestää Erkki Melakosken johtama orkesteri. Melakoski on myös sovittanut kappaleen.


title: Marja (Unto Monosen tango)

text: Musiikkipalvelu Spotifyn sivustolla ”Marja” on Esko Rahkosen vuonna 2004 ilmestyneen albumin "Syvä kuin meri" yhteydessä. Albumilla kappale on neljäntenä laulujen "Odotin pitkän illan" ja ”Joku odottaa kirjettäsi” välissä.


title: Yoshitsugu Saito

text: Yoshitsugu Saitō () (2. marraskuuta 1890 – 10. heinäkuuta 1944) oli keisarillisen Japanin armeijan kenraaliluutnantti toisen maailmansodan aikana. Hän komensi Japanin 43 divisioonaa Saipanin taistelussa. Saitō taisteli amerikkalaisia joukkoja vastaan viimeiseen mieheen asti. Saiton haavoituttua kranaatinsirpaleesta hän teki rituaalisen itsemurhan maanalaisessa luolassa 10. heinäkuuta Saipanin kukistuttua.


title: Tatjana Jelača

text: Tatjana Jelača (, s. 10. elokuuta 1990 Sremska Mitrovica) on serbialainen keihäänheittäjä.


title: Tatjana Jelača

text: Jelača sijoittui kuudenneksi alle 18-vuotiaiden MM-kilpailuissa 2007 tuloksella 48,12 metriä. Alle 20-vuotiaiden MM-kilpailuissa 2008 hän otti pronssia heitettyään 58,77 metriä. Alle 20-vuotiaiden EM-kilpailuissa 2009 Novi Sadissa Jelača voitti kultaa omalla ennätyksellään 60,35 metriä.


title: Tatjana Jelača

text: Barcelonan EM-kilpailuissa 2010 Jelača oli finaalissa 12:s tuloksella 52,13. Vuotta myöhemmin hän oli Ostravan alle 23-vuotiaiden EM-kilpailuissa seitsemäs ja karsiutui Daegun MM-kilpailujen finaalista. Helsingin EM-kilpailuissa 2012 Jelača sijoittui seitsemänneksi tuloksella 57,58. Lontoon olympialaisissa hän karsiutui loppukilpailusta.


title: Tatjana Jelača

text: Jelača heitti Serbian ennätyksen, 62,68 metriä Moskovan MM-kilpailujen 2013 karsinnassa. Loppukilpailussa hän oli yhdeksäs. Zürichin EM-kilpailuissa 2014 hän sai hopeaa maansa ennätystuloksella 64,21.


title: Yoshitsugu

text: Yoshitsugu saattaa viitata seuraaviin japanilaisiin henkilöihin:


title: Honshūn-Shikokun siltaprojekti

text: Honshūn-Shikokun siltaprojekti on Japanissa sijaitsevan Seton sisämeren ylittävä siltajärjestelmä, joka yhdistää Honshūn ja Shikokun saaret toisiinsa. Järjestelmä sisältää kolme osaa: Nishi-Seton moottoritiehen, Seto-Chūōn moottoritiehen ja Kobe-Awaji-Naruton moottoritiehen kuuluvat sillat.


title: Honshūn-Shikokun siltaprojekti

text: Kobe-Awaji-Naruton moottoritiehen kuuluvat Akashi-Kaikyōn silta ja Ōnaruton silta, Seto-Chūōn moottoritiehen Shimotsui-Seton silta, Hitsuishijiman silta, Iwakurojiman silta, Yoshiman silta, Kita Bisan-Seton silta sekä Minami Bisan-Seton silta ja Nishi-Seton moottoritiehen Shin-Onomichin silta, Innoshiman silta, Ikuchin silta, Tataran silta, Ōmishiman silta, Hakata-Ōshiman silta sekä Kurushima-Kaikyōn silta.


title: Horwich Parkwayn rautatieasema

text: Horwich Parkwayn rautatieasema on Pohjois-Englannissa Boltonin kaupungin lähistöllä sijaitseva lähiliikenteen rautatieasema. Se palvelee Horwichin ja Middlebrookin alueita ja tarjoaa yhteyden läheiselle Bolton Wanderersin kotistadionille Macron Stadiumille. Asema sijaitsee Manchester–Preston-rataosuudella 26 kilometrin päässä Manchester Piccadillyn rautatieasemasta.


title: Asudit

text: Asudit olivat Mongoliaan 1200-luvulla tuotuja osseettisotavankeja. Myöhemmin monet heistä toimivat mongoliarmeijassa.


title: Asudit

text: Mongolit kohtasivat osseetteja ensimmäisen kerran Kaukasuksella kun Sübr’etei Ba’ataur ja Jebe nimiset mongolipäälliköt järjestivät sotaretken osseettien alueille Derbentistä käsin vuonna 1223. Vuonna 1239 Güyüg Möngke valloitti osseettien Magas-nimisen linnoituksen piirityksen jälkeen. Mengü-Temür valloitti puolestaan vuonna 1277 muista osseettien linnoja, mutta monet osseettien linnoista säästyivät mongolivalloitukselta. Möngke ja muut osseetteja vastaan taistelleet mongolit toivat osseetteja sotavankeina mongolivaltakunnan itäosiin. Vuonna 1272 Kublai-kaani muodosti osseettisotavangeista 3 000 miehen vahvuisen armeijan osaston ja vuoteen 1309 mennessä osseettisotilaiden lukumäärä oli kasvanut 30 000:n. Tuolloin heidät luettiin Daidun eli nykyisen Pekingin katolilaiseen arkkihiippakuntaan. Osseettisoturit olivat mukana kukistamassa Nayanin kapinaa vuonna 1287 ja taistelivat vallankaappauksessa valtaan vuonna 1323 nousseen Taidingdin puolella. 1400- ja 1500-luvulla osseetit sulautuivat lopulta osaksi Yüngshiyebün mongoliheimoa omana klaaninaan nykyisen Sisä-Mongolian alueella. Osseettien muodostaman klaanin jälkeläisiä elää edelleen Sisä-Mongolian itäosissa.


title: Saul Perlmutter

text: Saul Perlmutter (s. 1959) on yhdysvaltalainen astrofyysikko Lawrence Berkeley National Laboratory -tutkimuslaitoksessa ja fysiikan tohtori Kalifornian yliopistossa, Berkeleyn kampuksella. Perlmutter palkittiin Nobelin fysiikanpalkinnolla yhdessä Brian Schmidtin ja Adam Riessin kanssa lokakuussa 2011 maailmankaikkeuden kiihtyvän laajenemisen tutkimuksesta kaukaisia supernovia tutkimalla.


title: Brian Schmidt

text: Brian Schmidt (s. 24. helmikuuta 1967 Montana, Yhdysvallat) on australialais-yhdysvaltalainen astrofyysikko. Schmidt palkittiin Nobelin fysiikanpalkinnolla yhdessä Saul Perlmutterin ja Adam Riessin kanssa lokakuussa 2011 maailmankaikkeuden kiihtyvän laajenemisen tutkimuksesta kaukaisia supernovia tutkimalla.


title: Brian Schmidt

text: Schmidt syntyi Montanassa Yhdysvalloissa ja asui myöhemmin Anchoragessa Alaskassa. Hän tapasi tulevan vaimonsa, australialaisen taloustieteilijän Jenny Gordonin Harvardin yliopistossa, jossa molemmat olivat suorittamassa jatko-opintoja. Pariskunta muutti vuonna 1994 Australiaan ja he saivat kaksi lasta. Schmidt on Australian ja Yhdysvaltain kaksoiskansalainen.


title: Brian Schmidt

text: Schmidt ja hänen vaimonsa tuottavat kahta Pinot Noir -rypäleestä tehtyä viiniä maatilallaan Australian pääkaupunkiterritorion pohjoispuolella.


title: Adam Riess

text: Adam Riess (s. 1969) on yhdysvaltalainen astrofyysikko Johns Hopkinsin yliopistossa ja Space Telescope Science Institute -tutkimuslaitoksessa. Riess palkittiin Nobelin fysiikanpalkinnolla yhdessä Brian Schmidtin ja Saul Perlmutterin kanssa lokakuussa 2011 maailmankaikkeuden kiihtyvän laajenemisen tutkimuksesta kaukaisia supernovia tutkimalla.


title: Korpialvejuuri

text: Korpialvejuuri ("Dryopteris cristata") on yleinen, Euroopassa ja Pohjois-Amerikassa tavattava saniainen.


title: Korpialvejuuri

text: Korpialvejuuren maavarsi on lyhyt, jokseenkin pysty tai vaakasuora ja se on tiheitten, liuskaisten suomujen peittämä. Lehdet kasvavat kimppuina. Itiöpesäkkeettömät lehdet ovat pystyjä, 20–30 cm korkeita ja niiden ruoti on noin puolet lehtilavan pituudesta. Toisin kuin itiöpesäkkeelliset lehdet, itiöpesäkkeettömät lehdet talvehtivat. Itiöpesäkkeelliset lehdet ovat viistoja ja kasvavat 40–60 cm korkeiksi. Lehtiruoti on vaaleanruskeiden suomujen peitossa ja pituudeltaan lehtilavan pituinen. Lehtilapa on kalju, yksi tai kaksi kertaa parilehdykkäinen ja kapeanpuikea. Lehdykät ovat kolmiomaisen puikeita tai pitkänpyöreitä, parijakoisia tai -osaisia, liuskat tylppiä, pitkulaisia ja hammasrivisiä tai -liuskaisia. Lehdyköiden alapinnalla on pieniä, kahdessa rivissä olevia pyöreitä itiöpesäkeryhmiä. Itiöpesäkkeiden katesuomut ovat munuaismaisia. Suomessa korpialvejuuren itiöt kypsyvät heinä-elokuussa. Laji on myrkyllinen.


title: Korpialvejuuri

text: Korpialvejuuri voi risteytyä metsäalvejuuren ("D. carthusiana") kanssa.


title: Korpialvejuuri

text: Korpialvejuuren päälevinneisyysalue Euroopassa ulottuu Saksasta ja Alppien alueelta Keski-Venäjälle. Etelässä levinneisyysalue rajoittuu Unkariin, Romaniaan ja Pohjois-Ukrainaan, pohjoisessa Fennoskandian keskiosiin ja Pohjois-Venäjälle. Lisäksi lajia tavataan satunnaisemmin myös Britteinsaarilla, Ranskassa ja Pyreneillä. Aasian puolella lajia kasvaa Länsi-Siperiassa. Pohjois-Amerikassa korpialvejuurta tavataan lähinnä Yhdysvaltojen pohjois- ja koilisosissa sekä Kanadan eteläosissa. Mantereella tavataan pääasiassa lajin muunnosta, var. "clintoniana". Suomessa korpialvejuuren levinneisyysalue painottuu maan etelä- ja itäosiin. Pohjoisempana laji on satunnaisempi, mutta sitä on tavattu Etelä-Lapin korkeudelle saakka.


title: Korpialvejuuri

text: Korpialvejuuri kasvaa korvissa, tulvaisissa rantapensaikoissa, suo-ojissa, turvekuoppien reunamilla ja suoniityillä.


title: Luettelo Norjan laivaston aluksista

text: Luettelo Norjan laivaston aluksista aikajärjestyksessä:


title: Luettelo Norjan laivaston aluksista

text: Norjan laivaston palveluksessa olevat alukset luokittain:


title: Luettelo Norjan laivaston aluksista

text: Useita tyyppejä ja erilaisia konstruktioita. Laivastolla oli standardointi, mutta se ei aina toteutunutt–? Esimerkiksi Herman Brunchorst Bergenissä rakensi omaa tyyppiään.


title: Kauneuden historia

text: Kauneuden historia () on Umberto Econ ja Girolamo de Michelen toimittama kirja vuodelta 2004. Kirjassa on 300 värikuvaa. Pekka Tuomiston suomennos ilmestyi 2008 WSOY:n kustantamana.


title: Pesä (täsmennyssivu)

text: Pesä tarkoittaa ainakin seuraavia:


title: Kalifornianvirta

text: Kalifornianvirta on pohjoisella Tyynellämerellä kulkeva kylmä merivirta, joka virtaa Pohjois-Amerikan länsirannikon suuntaisesti etelään. Sen virtaus jäähdyttää eteläistä Kaliforniaa ja nostaa merenpohjasta ravinteita. Syklisinä kiertoina esiintyvät El Niño- ja La Niña -sääilmiöt vaikuttavat Pohjois-Tyynenmeren virtauksiin ja niiden välityksellä myös kalifornianvirtaan, minkä seurauksena voi esiintyä vuodenajasta poikkeavia rankkasadekuuroja, myrskytuulia sekä merkittäviä lämpötilamuutoksia (El Niñon aikana kuumempia ja La Niñan aikana viileämpiä kausia).


title: Tokion kansallismuseo

text: Tokion kansallismuseo () on kansallismuseo Tokiossa, Japanissa. Se avattiin vuonna 1872 ja se on Japanin vanhin museo. Museon kokoelmat keskittyvät Japanin taiteeseen ja historiaan, mutta myös muuhun Aasiaan, josta erityisesti Itä-Aasiaan.


title: Reumafaktori

text: Reumafaktori eli reumatekijä on verestä mitattavissa oleva arvo, joka koholla ollessaan viittaa reumaan. Kyseessä on elimistön omia proteiineja, immunoglobuliineja vastaan kehittynyt vasta-aine, jonka pitoisuutta voidaan mitata. Reumafaktorin arvo on tosin 30 %:lla potilaista nivelreuman alkuvaiheessa normaali. Vääriä positiivisia tuloksia voivat aiheuttaa mm. sarkoidoosi, kollageenisairaudet, kuppa, virushepatiitti, maksakirroosi, bakteerien aiheuttamat tulehdukset, korkea ikä sekä Sjögrenin syndrooma.


title: Reumafaktori

text: Kun reumafaktori mitataan plasmasta (P -RF), merkittävä pitoisuus on yli 30 IU/ml ja selvästi kohonnut pitoisuus on yli 60 IU/ml. Jos arvo on alle 30 IU/ml, sitä ei voida pitää osoituksena nivelreumasta tai sidekudossairaudesta. Kun pitoisuus pitkäaikaisesti yli 60 IU/ml, se liittyy yleensä nivelreumaan. Pitoisuus voi kohota jo ennen oireiden esiintymistä. Plasman reumafaktori ei ole koholla selkärankareumassa. Juveniilireuman yhteydessä reumafaktoria esiintyy noin 30 %:lla potilaista.


title: Reumafaktori

text: Reumafaktorin syntymiseen ei tunneta syytä. Se on veren vasta-aine, joka kohdistuu immunoglobuliineja kohtaan. Immunoglobuliinit ovat elimistön tiettyjä vasta-aineita. Autoimmuuni-ilmiössä on kyse häiriötilasta, jolloin elimistössä kehittyy vasta-aineita normaalisti esiintyviä proteiineja kohtaan. Nivelreuma voidaan todeta myös sitrulliinivasta-aineiden mittaamisen (S-CCPAb) avulla.


title: Reumafaktori

text: Reumafaktori voidaan määritellä myös seerumista (S -RF). Mittaus kohdistuu pääasiassa IgM-luokan reumafaktoriin. Menetelmä on immunoturbidometrinen, ja antigeeninä on ihmisen IgG. Seerumin viitearvon rajana on 14 IU/ml. Noin 80 %:lla nivelreumapotilaista arvo on korkeampi. Nivelsairauksista yleensä vain nivelreumassa arvo on yli 60 IU/ml.


title: Reumafaktori

text: Yksittäinen laboratoriokoe ei kuitenkaan riitä mihinkään sairausdiagnoosiin. Diagnoosin tehkee terveydenhuollon ammattilainen oireiston ja laboratoriokokeiden sekä tarvittaessa röntgenkuvien perusteella.


title: Stealin’ Home

text: Stealin' Home on Babe Ruth -yhtyeen neljäs studioalbumi, ja se on julkaistu vuonna 1975 levy-yhtiön vaihdoksen jälkeen Capitol-merkillä. Luettelotunnus on Capitol ST 11451. Levyllä vielä esiintyvä laulaja Jenny Haan siirtyi tämän jälkeen syrjään ja tilalle tuli Ellie Hope.Albumin kappaleiden tekoon ovat osallistuneet kaikki yhtyeen jäsenet eri yhdistelminä. Yksi kappale on lainattu muualta.


title: Stealin’ Home

text: Chas de Whalley on arvostellut levyn tunnetusti kriittisessä New Musical Express -lehdessä. Siinä hän arvelee, että albumi on tehty liian hätäisesti joten kappaleet ovat hyvästä soittotaidosta huolimatta liian ilmeisiä eikä yhtye ole pystynyt välttämään englantilaisen pehmeän funk rockin kliseitä toisin kuin esimerkiksi Fleetwood Mac sekä parivaljakko Daryl Hall ja John Oates. Muuten pitkästyttävän albumin hyvinä kappaleina hän mainitsee "Elusiven" ja "Say No Moren".


title: Stealin’ Home

text: Soundin arviossa Jukka Nummelin pitää yhtyettä keskinkertaisena sekä soittotaidoltaan että kappalevalikoimaltaan, mutta kuitenkin lupauksia antavana. Laulajatarta, jonka hän nimeää Janita Haaniksi, Nummelin pitää myös tavanomaisena, vaikka tämä pyrkii Grace Slickin ja Maggie Bellin tasolle. Parhaina kappaleina Nummelin pitää Haanin tekemää hidasta "2000 Sunsetsia" sekä jazzahtavaa soitinpainotteista "Elusivea". Kosketinsoittimiin on nyt tullut aikaisemmin Wild Turkey -yhtyeessä vaikuttanut Steve Gurl. Gurl on tehnyt "Elusiven" rumpali Ed Spevockin kanssa sekä omin päin Nummelinin kehuman soitinkappaleen "Caught at the Plate".


title: Major League Baseball -kausi 2011

text: Major League Baseball kausi 2011 oli Major League Baseballin kausi, joka alkoi torstaina 31. maaliskuuta 2011 ja päättyi 28. lokakuuta. Kaikkien aikojen 82. Major Leaguen tähtipeli pelattiin 12. heinäkuuta Phoenixin Chase Fieldillä, ja se ratkaisi World Seriesin kotikenttäedun National Leaguen voittajalle. World Series pelattiin Texas Rangersin ja St. Louis Cardinalsin välillä 19.–28. lokakuuta, ja sen voitti seitsemännessä pelissä St. Louis Cardinals.Cardinals esitti erään historian suurimmista voittoon johtaneista takaa-ajoista loppuottelusarjan kuudennessa ottelussa, jossa mestaruus oli katkolla Texasille. Joukkue nousi tasoihin kahden juoksun takaa sekä yhdeksännessä että kymmenennessä vuoroparissa, molemmilla kerroilla kahden palon tilanteessa ja kolmannella lyöntiyrityksellä. Yhdeksännessä David Freese löi kahden juoksun triplan. Kymmenennessä Texas siirtyi jälleen kahden juoksun johtoon Josh Hamiltonin kaksi juoksua tuottaneella homerilla. Tasoittavallaan Cardinals onnistui Ryan Theriotin ja Lance Berkmanin lyömillä juoksuilla venymään jälleen tasatilanteeseen. Texasin 11. sisävuoron jäätyä tuloksettomaksi David Freese ratkaisi ottelun voittokunnarillaan.


title: Singaporen Grand Prix 2011

text: Singaporen Grand Prix 2011 (virallisesti 2011 Formula 1 SingTel Singapore Grand Prix) oli Formula 1 -kauden 2011 14. osakilpailu, joka ajettiin 25. syyskuuta Singaporen katuradalla Singaporessa. Kilpailun voitti paalupaikalta startannut Red Bullin Sebastian Vettel, jolle voitto oli kauden yhdeksäs. Toiseksi ajoi McLarenin Jenson Button ja kolmanneksi Red Bullin Mark Webber.


title: Los Angeles Dodgers

text: Los Angeles Dodgers on vuonna 1883 perustettu kalifornialainen baseballseura, joka pelaa kotiottilunsa Dodger Stadiumilla Los Angelesissa. Se kuuluu Major League Baseballin National Leaguen läntiseen divisioonaan. Seura perustettiin alun perin Brooklynissa, New Yorkissa nimellä Brooklyn Atlantics, joka oli ollut kaupungissa 1855-1875 toimineen joukkueen nimi. Tämän jälkeen se tunnettiin useilla lempinimillä ennen kuin nimi Dodgers vakiintui vuonna 1932.


title: Los Angeles Dodgers

text: Dodgers oli ensimmäinen ja toinen kahdesta joukkueesta, joka on onnistunut voittamaan kahden eri Major Leaguen mestaruuden peräkkäisillä kausilla. Tämä tapahtui 1889-1890 (American Association ja National League). Samaan on pystynyt vain Boston Reds 1890-1891 (Players League ja American Association).


title: Los Angeles Dodgers

text: Vuonna 1916 joukkue, jonka silloinen nimi oli Brooklyn Robins, voitti National Leaguen ja selviytyi World Series -loppuotteluun. Se hävisi finaalin kuitenkin Boston Red Soxille otteluvoitoin 1–4. Joukkue voitti National Leaguen myös 1920, mutta Cleveland Indians oli World Series -loppuottelussa vahvempi voitoin 5–2.


title: Los Angeles Dodgers

text: Joukkue muutti Los Angelesiin vuonna 1958, ja pelasi ensimmäiset neljä kauttaan Los Angeles Memorial Coliseumilla ennen kuin siirtyi nykyiselle kotikentälleen.


title: Los Angeles Dodgers

text: Dodgers voitti World Seriesin ensimmäisen kerran vuonna 1955 pitkäaikaista kilpailijaansa New York Yankeesiä vastaan. Sittemmin seura on voittanut mestaruuden vuosina 1959, 1963, 1965, 1981 ja 1988.


title: Francis Lorenzo

text: Francisco Lorenzo Torres on espanjalainen näyttelijä, joka syntyi Pontevedrassa 24. syyskuuta 1960. Hän on psykogian maisteri. Näyttelijä uransa hän aloitti tekemällä teatteria ja myöhemmin siirtyi myös televisioon ja elokuviin. Tällä hetkellä hän esittää komisaaria televisiosarjassa Águila Roja. Hänen veljensä on tuottaja José Manuel Lorenzo.


title: Jean Clottes

text: Jean Clottes (s. 1933 Ranska) on merkittävä ranskalainen esihistorioitsija. Hän keskittyi alkujaan kivikautisiin dolmeneihin, jotka olivat hänen väitöskirjansa aiheena, jonka hän teki vuonna 1975 Toulousen yliopistoon. Saatuaan nimityksen Midi-Pyrénées’n esihistorian tutkimuksen johtajaksi 1971 hän alkoi tutkia esihistoriallista luolataidetta täyttääkseen tehtävään liittyvät velvollisuudet. Seuraavina vuosina hän johti kaivauksia seudun esihistoriallisilla paikoilla. Hän sai vuonna 1992 nimityksen arkeologian ylitarkastajaksi Ranskan kulttuuriministeriöön; vuonna 1993 hänet nimitettiin Ranskan kulttuuriministeriön esihistoriallisen kalliotaiteen tieteelliseksi neuvonantajaksi. Hän jäi virallisesti eläkkeelle 1999 mutta toimii alalla aktiviisesti edelleen.


title: Jean Clottes

text: Hän on kirjoittanut yhteensä yli 300 tieteellistä tutkimusta ja on toimittanut sekä yksin että yhdessä ja kirjoittanut yksin ja yhdessä yli 20 kirjaa. Hän on myös kiertänyt luennoimasa ympäri maailmaa, opettenut Toulousen yliopistossa, Kalifornian yliopistossa Berkeleyssa ja ollut mukana monissa julkisissa neuvontatehtävissä ja ammatillisissa palvelutoiminnoissa. Ranskan valtio on myöntänyt hänelle useita kunnianosoituksia, ja Saharan tuaregit nimittivät hänet vuonna 2007 kunniatuaregiksi.


title: Jean Clottes

text: Clottes oli johtavassa asemassa tutkittaessa kahta tunnetuinta esihistoriallista maalattua luolaa, vedenalaista Cosquerin luolaa, joka löydettiin 1985 rantakallioista läheltä Marseillea; sekä upeaa Chauvet'n luolaa, joka löydettiin 1994. Radiohiiliajoitus osoitti että Chauvet'n maalaukset ovat suunnilleen 30 000-32 000 vuotta vanhoja, yli 2 000 vuotta vanhempia kuin seuraavaksi vanhimmat tunnetut luolamaalaukset. Chauvet'n kauniiden ja usein äärettömän taitavasti tehtyjen maalauksien löytyminen nähtiin iskuna vasten teorioita, joiden mukaan taidehistoria on tarinaa "kehityksestä" karkeasta, kömpelöstä alusta, jota seurasi nousu yhä korkeammalle taidokkuuden tasolle.


title: Jean Clottes

text: Clottesin esihistoriantutkimuksista suurinta julkisuutta ei kuitenkaan ole saanut kenttätutkimus vaan hänen pyrkimyksensä esittää vakuuttava eoria siitä psykologisesta ja sosiaalisesta kontekstista, jossa esihistoriallinen luolataide on tehty. Vuonna 1994 hän hän ryhtyi eteläafrikkalaisen antropologin David Lewis-Williamsin kanssa tutkimaan esihistoriallista taidetta shamanistiseen transsiin liittyvien tunnettujen neuropsykologisten ilmiöiden valossa. He tulivat siihen tulokseen, että on vahva peruste uskoa, että esihistoriallinen taide on on paljoltu tuotettu shamanismiin liittyvien toimien yhteydessä. He julkaisivat 1996 havaintonsa kirjassa "Les Chamanes de la Préhistoire: Transe et Magie dans les Grottes Ornées". Teos sai ankaraa kritiikkiä muiden tutkijoiden taholta. Jotkut vastalauseet johtuivat haluttomuudesta käyttää nykyaikaisai etnografisia ja psykologisia havaintoja pohjana spekuloitaessa esihistoriallisen taiteen merkityssisältöä 1900-luvun kömpelöiden yritysten jälkeen. Jotkut muut asiantuntija ovat pitäneet ajatuksia kiehtovina ja esittäneet että akateeminen valtataistelu ja mustasukkaisuus ovat saattaneet vaikuttaa arvosteluun. Vastauksena arvosteluun Clottes ja Lewis-Williams julkaisivat teoksestaan 2001 laajennetun version ("Les Chamanes de la Préhistoire: Texte Intégral, Polémique et Réponses"). David Lewis-Williams jatkoi myöhemmin heidän väitteidensä eräiden puolien kehittelyä edelleen omassa kirjassaan "The Mind in the Cave" ja sen jatkossa "Inside the Neolithic Mind" (jonka hän teki yhdessä David Pearcen kanssa).


title: IPhone 4S

text: iPhone 4S on Applen lokakuussa 2011 julkaisema älypuhelin. Se on yhtiön järjestyksessään viides puhelin iPhone-tuoteryhmässä. Laite paljastettiin Applen kutsuvierastapahtumassa 4. lokakuuta 2011.


title: IPhone 4S

text: Laite tuli myyntiin 14. lokakuuta 2011 Yhdysvalloissa, Kanadassa, Australiassa, Yhdistyneessä kuningaskunnassa, Ranskassa, Saksassa ja Japanissa. Suomessa ja 21 muussa Euroopan, Etelä-Amerikan ja Aasian maassa puhelin tuli myyntiin 28. lokakuuta.


title: IPhone 4S

text: Apple esitteli iPhone 4 -älypuhelimen seuraajan 4. lokakuuta Cupertinossa sijaitsevassa päämajassaan. Ensimmäistä kertaa pitkään aikaan Applen kärkituotetta esitteli joku muu kuin yhtiön pitkäaikainen toimitusjohtaja Steve Jobs, joka kuoli esittelyä seuraavana päivänä. Applen toimitusjohtaja Tim Cook antoi kuitenkin esittelyvastuun muille.


title: IPhone 4S

text: iPhone 4S keräsi aluksi paljon pettyneitä kommentteja kuluttajia, jotka olivat odottaneet suurempaa päivitystä. Myyntiluvuissa pettymys ei kuitenkaan näkynyt. Puoli vuorokautta julkistuksesta puhelinta oli tilattu jo yli 200 000 kappaletta. Suomessa puhelin nousi Elisan 6. myydyimmäksi älypuhelimeksi, vaikka puhelinta ehdittiin myydä vain neljä päivää. Melko nopeasti iPhone 4S julkaisun jälkeen siinä havaittiin muutamia teknisiä ongelmia. Ensimmäinen laajaa huomiota mediassa saanut tekninen ongelma oli keltaisuudesta kärsivä näyttö. Lokakuun lopulla ilmeni myös, että puhelimen akun varaus kuluu ilmoitettua selvästi nopeammin.


title: IPhone 4S

text: Yhdysvaltalainen kuluttaja nosti maaliskuussa 2012 joukkokanteen Applea vastaan. Kantajan mielestä Siri-puheentunnistus ei toimi luvatusti, ja Apple on syyllistynyt harhaanjohtavaan markkinointiin.


title: IPhone 4S

text: iPhone 4S oli toukokuussa 2012 kaikkein myydyin matkapuhelin kaikkien kolmen suuren teleoperaattorin myyntilistoilla.


title: IPhone 4S

text:
iPhone 4S tilastoitiin 18:ta myydyimmäksi puhelimeksi (+60 miljoonaa) kautta aikain, kun Nokia 1100 (250 miljoonaa) piti ykköspaikkaa, iPhone 5 (+70 miljoonaa) oli viides ja 6 sekä 6Plus (220 miljoona) yhteenlaskettuna kolmanneksi myydyin.
Yhtenä pääominaisuutena Apple mainostaa laitteen nopeampaa kameraa, joka on päivitetty kahdeksaan megapikseliin ja jolla voi kuvata 1080p:n videokuvaa. Toinen uudistus on puhelimen paranneltu ääniohjaus, joka auttaa normaaleissa askareissa, kuten sään tarkistamisessa, herätyskellon asettamisessa tai reitin suunnittelussa.


title: IPhone 4S

text: IPhone 4S jakaa samanlaisen kuoren edeltäjänsä, iPhone 4:n, kanssa. Laitteen prosessori on päivitetty Applen omaan Apple A5 -siruun, jota käytetään myös yhtiön iPad 2 ja iPad Mini -taulutietokoneissa. Puhelimessa on esiasennettuna Applen iOS 5 -käyttöjärjestelmä, mutta sen saa päivitettyä iOS 9 -käyttöjärjestelmään.


title: IPhone 4S

text: Pian iPhone 4S:n julkistuksen jälkeen Samsung ilmoitti haastavansa Applen oikeuteen Ranskassa ja Italiassa, koska Samsungin mukaan iPhone 4S rikkoo kolmea sen WCDMA-verkkotekniikkaan liittyvää patenttia. Samsung hakee puhelimelle myyntikieltoa näissä maissa ja aikoo jättää samanlaisen haasteen muissakin maissa.


title: Nokian lukio

text: Nokian lukio on Nokialla sijaitseva lukio, jossa on noin 380 oppilasta ja 30 opettajaa. Lukion rehtorina toimii Juha Sainio.


title: Nokian lukio

text: Koulun historia yltää Laatokan Karjalaan ja vuoteen 1919, jolloin Jaakkiman yhteiskoulu perustettiin. Koulun toiminta päättyi, kun se sodan seurauksena menetti kotipaikkansa ja evakuoitiin 3. maaliskuuta 1940. Kotipaikaton Jaakkiman yhteiskoulu muutti Nokialle vuonna 1940. Koulu on toiminut nimellä Nokian lukio vuodesta 1976.


title: Nokian lukio

text: Vuonna 1940 rakennettu koulurakennus remontoitiin vuonna 1998, jolloin se sai muun muassa nykyaikaisen auditorion, joka on myös Nokian Työväen Teatterin käytössä.


title: Bali Gali

text: Bali Gali (s. 29. huhtikuuta 1939) on intialainen roomalaiskatolinen piispa. Hänet vihittiin papiksi Gunturin hiippakuntaan 19. joulukuuta 1964 ja nimitettiin sen piispaksi 2. heinäkuuta 1984. Piispaksi vihkiminen seurasi 23. lokakuuta. Pääkonsekraattorina toimi Agostino Cacciavillan, jota avustivat Saminini Arulappa ja Mariadas Kagithapu.


title: Prakash Mallavarapu

text: Prakash Mallavarapu (s. 29. tammikuuta 1949) on intialainen roomalaiskatolinen piispa. Hänet vihittiin papiksi 11. lokakuuta 1979 ja nimitettiin Cuddapahin hiippakunnan piispaksi 22. toukokuuta 1998. Piispaksi vihkiminen seurasi 22. heinäkuuta. Pääkonsekraattorina toimi Saminini Arulappa, jota avustivat Bali Gali ja John Mulagada.


title: Prakash Mallavarapu

text: 26. heinäkuuta 2002 Mallavarapu sai nimityksen Vijayawadan piispaksi. 3. heinäkuuta 2012 hän sai uuden nimityksen Visakhapatnamin arkkipiispaksi.


title: Isoja aikoja

text: Isoja aikoja on suomalaislaulaja Tommi Läntisen seitsemäs sooloalbumi, ja ensimmäinen studiolevy seitsemään vuoteen. Se julkaistiin 12. lokakuuta 2011.


title: Isoja aikoja

text: Albumi debytoi Suomen virallisen listan sijalla 32.


title: Prasad Gallela

text: Prasad Gallela (s. 7. huhtikuuta 1962) on intialainen roomalaiskatolinen piispa. Hänet vihittiin papiksi Kurnoolin hiippakuntaan 1. maaliskuuta 1989 ja nimitettiin Cuddapahin hiippakunnan piispaksi 31. tammikuuta 2008. Piispaksi vihkiminen seurasi 1. maaliskuuta. Pääkonsekraattorina toimi Marampudi Joji, jota avustivat Prakash Mallavarapup ja Doraboina Moses Prakasam.


title: John Mulagada

text: John Mulagada (12. joulukuuta 1937 – 16. elokuuta 2009) oli intialainen roomalaiskatolinen piispa. Hänet vihittiin papiksi 4. tammikuuta 1965 ja nimitettiin Elurun hiippakunnan piispaksi 9. joulukuuta 1976. Piispaksi vihkiminen seurasi 5. toukokuuta 1977. Pääkonsekraattorina toimi Duraisamy Simon Lourdusamy, jota avustivat Saminini Arulappa ja Ignatius Gopu. Mulagada toimi virassa kuolemaansa saakka. Hän oli ensimmäinen Intiassa piispaksi noussut dalit.


title: Paulina Ahokas

text: Paulina Ahokas (s. 17. kesäkuuta 1972 Siilinjärvi) on suomalainen musiikkivaikuttaja.


title: Paulina Ahokas

text: Ahokas työskenteli vuodesta 2002 vuoteen 2011 Music Export Finlandin toiminnanjohtajana. Vuoden 2012 alusta hän aloitti työnsä Tampere-talon toimitusjohtajana.


title: Paulina Ahokas

text: Aiemmin Ahokas on työskennellyt Suomen Lontoon-insituutin arts managerina, Joensuun yliopiston musiikkitieteen lehtorina, Down by the Laituri -festivaalin markkinointi- ja tiedotuspäällikkönä sekä Cafe Nouveau -jazzklubin promoottorina Prahassa.


title: Owarin provinssi

text: Owarin provinssi () oli Japanin entinen provinssi, joka kattoi nykyisen Aichin prefektuurin länsiosan, mukaan lukien nykyisen Nagoyan kaupungin. Provinssin muinainen pääkaupunki sijaitsi provinssin länsiosassa lähellä Inazawan kaupunkia. Ensimmäiset viittaukset Owariin ovat peräisin jo Nara-kaudelta. Owarista olivat kotoisin sekä Oda Nobunaga että Toyotomi Hideyoshi, joista ensimmäinen hallitsi Kiyosun linnaa jonkin aikaa. Meiji-restauraation seurauksena Owari ja Mikawa yhdistettiin Aichin prefektuuriksi.


title: Paphiopedilum armeniacum

text: Paphiopedilum armeniacum on hyvin harvinainen kiinalainen, venuksenkenkiin kuuluva kämmekkälaji. Kaikkien venuksenkenkälajien tavoin sen luonnosta kerättyjen yksilöiden myynti on kielletty CITES-sopimuksessa.


title: Paphiopedilum armeniacum

text: "P. armeniacum" kasvattaa jopa 25 cm maavarsia, joista kasvaa noin 15 cm välein 5-7 lehden ruusukkeita. Hienojakoisen sahareunaiset lehdet ovat paksut ja mehevät, väriltään päältä vaaleanvihreän ja tummanvihreän kirjavat ja alta tummanvioletin läikikkäät. Kukkavarsi on jopa 60 cm korkea, violettipilkkuinen ja ruskeiden karvojen peittämä. Kukkavarteen kehittyy yksi suuri kukka.


title: Paphiopedilum armeniacum

text: Rikinkeltainen kukka ovat noin 10 cm leveä; suuren pyöreän huulen sisäpinnassa on punaisia pilkkuja. Laji kukkii myöhäisestä syksystä varhaiseen kevääseen.


title: Paphiopedilum armeniacum

text: "P. armeniacum" kuvattiin vasta vuonna 1982. Ensimmäinen muodollisesti kuvattu yksilö oli kerätty Yunnanin Bijiangista. Laji sai nimen "armeniacum" yksilön aprikoosinoranssin värin mukaan, joskin melkein kaikki muut lajin tunnetut yksilöt ovat olleet kirkkaankeltaisia.


title: Paphiopedilum armeniacum

text: "P. armeniacum" kasvaa ainoastaan Myanmarin pohjoisosissa ja Kiinassa, Yunnanin läntisissä osissa Nu Shan -vuoristossa 1600-2000 metrin korkeudessa, jossa on talvella jatkuvasti sumuista ja kesäisin rankkasateita. Laji on hyvin valikoiva kasvupaikkojensa suhteen ja kasvaa vain vuorien pohjoisrinteillä, usein jokien yllä olevilla kielekkeillä, tarpeeksi varjoisilla ja kalkkikivisillä paikoilla, joilla maaperän pH-arvo on 7,5-7,9. Lajia on kerätty näiltä alueilta runsaasti, ja lisäksi paikalliset ovat käyttäneet sitä sianrehuna. Lajilla on pitkä lepokausi, jolloin se saa vettä vain öisestä sumusta.


title: Paphiopedilum armeniacum

text: Huonekasvina laji tarvitsee luontaisen elinympäristönsä tavoin lauhkean ilmaston ja talvella lepokauden, jolloin se on valoisammassa ja viileämmässä kuin kesällä ja saa vettä vain sumutuksesta. Laji ei siedä kasvualustansa täydellistä kuivumista ja vaatii 60-80 prosentin suhteellisen ilmankosteuden. Pitkät maavarret eivät mahdu tavanomaiseen kasvatusastiaan.


title: Tuulomantorttu

text: Tuulomantorttu, joskus myös "Tuulemaan torttu", on mokkapaloja muistuttava leivonnainen, jossa on vehnäjauhopohja. Päällä on suklaa- tai kinuskikuorrute ja mahdollisesti kookoshiutaleita tai nonparelleja.


title: HOMO!

text: HOMO! on Suomen kansallisteatterin humoristinen oopperanäytelmä, joka sai ensi-iltansa 21. syyskuuta 2011. Sen tarinassa heteronormatiiviseen yhteiskuntaan kyllästyneet homot perustavat oman valtion. Näytelmän on ohjannut Pirkko Saisio ja sen musiikit säveltänyt Jussi Tuurna.


title: Ufo Mustonen

text: Ufo Mustonen (oik. Mikko Sakari Mustonen, s. 1968) on suomalainen laulaja-lauluntekijä ja muusikko. Mustonen tuli suurelle yleisölle tutuksi 1980-luvun loppupuolella helsinkiläisen rockyhtye Hearthillin sähköviulunsoittajana. Hearthillin lopetettua toimintansa 1990-luvun puolivälissä Mustonen alkoi tehdä erilaisia tausta- ja sessiomuusikon töitä muun muassa Riki Sorsan Leirinuotio-orkesterin riveissä aloittaen samalla soolouransa laulajan ominaisuudessa. Mustosen debyyttialbumin "Ufo" julkaisijana toimi Warner Music Finland ja tuottajana toimi Mats Hulden. Taustaytyeessä soittavat Markku Kanerva (kitara), Ulf Krokfors (basso), Anssi Nykänen (rummut) sekä Seppo Kantonen (koskettimet). Taustayhtyeen aiempi kokemus jazzin parista heijastuu levylle tuoden vaikutelmia muun muassa Stingin tuotannosta.


title: Ufo Mustonen

text:
Ufo Mustosen isoisä oli laulaja Henry Theel.(Siivoon pois | Kaksi aurinkoa | Hakaniemivalssi | Suuressa Helsingissä | Paholainen pahoillaan | Täss on kirje | Ikävä | Sirkuksen voimamies | Haaveillaan kauniista | Pakko kiivetä | Hikinen aika | Must on tullu | Sun nimi on vaimo)
(1. Olet Uni | 2. Villiä Lempeä | 3. Sateeseen | 4. Maistui Maanantai | 5. Hopeakylkinen | 6. Kuudes Aisti | 7. Kekkosen Aikaan | 8. Ihan Sama | 9. Juhannustaika | 10. Sininen Juna | 11. Autokauppiaan Kapina)


title: Pittsburgh Pirates

text: Pittsburgh Pirates on vuonna 1882 perustettu yhdysvaltalainen baseballseura, joka pelaa kotiottelunsa PNC Parkilla Pittsburghissa. Se kilpailee Major League Baseballiin kuuluvan National Leaguen keskidivisioonassa. Pirates liittyi National Leagueen liigan kuudennella kaudella vuonna 1887, ja voitti liigan vuosina 1901, 1902 ja 1903. Seura selviytyi vuonna 1903 ensimmäiseen World Seriesin loppuotteluun, mutta hävisi Boston Americansille otteluvoitoin 3–5. Seura voitti World Seriesin ensimmäistä kertaa vuonna 1909 Honus Wagnerin kaudella, kun Detroit Tigers kaatui loppuottelussa otteluvoitoin 4–3. Sittemmin se on lunastanut mestaruuden vuosina 1925, 1960, 1971 ja 1979.


title: Harkovan rautatieasema

text: Harkovan rautatieasema eli Harkovan matkustaja-asema tai Harkovan matkustajaliikenteen rautatieasema () on Ukrainan toiseksi suurimman kaupungin Harkovan keskusrautatieasema.


title: Harkovan rautatieasema

text: Asema toimii Ukrainan rautateiden kaukojunien keskusasemana Harkovan seudulla.


title: Harkovan rautatieasema

text: Aseman lähistöllä sijaitsee käynti Harkovan metron asemalle ().


title: Färnebofjärdenin kansallispuisto

text: Färnebofjärdenin kansallispuisto () on kansallispuisto Uppsalan läänin, Gävleborgin läänin ja Taalainmaan läänin alueella Ruotsissa. Kansallispuisto perustettiin vuonna 1998 ja se on pinta-alaltaan 10 100 hehtaaria. Kansallispuiston alueella on yli 200 saarta tai luotoa.


title: Haaparannan saariston kansallispuisto

text: Haaparannan saariston kansallispuisto () on kansallispuisto Haaparannan ja Kainuun kuntien alueella Norrbottenin läänissä Ruotsissa. Kansallispuisto perustettiin vuonna 1995 ja se on pinta-alaltaan 6 000 hehtaaria.


title: Hey Heather

text: Hey Heather on syksyllä 2008 perustettu helsinkiläinen yhtye, joka soittaa hyvin energistä sekä melodista punk/poppia.


title: Hey Heather

text: Loppuvuodesta 2009 Hey Heather solmi levytyssopimuksen helsinkiläisen Scandal Music Companyn kanssa ja julkaisi ensimmäisen singlensä, "Regrets?", 1. syyskuuta 2010. Kappale valittiin heti ilmestyttyään YleX:n viikon Tehobiisiksi (vko 34) ja nousi soittolistalle seuraavalla viikolla. Single viihtyi soittolistalla 16 viikkoa ja yhteensä kuusi viikkoa Himotuimmat-listan ykkösenä.


title: Hey Heather

text: Lokakuussa 2010 Hey Heather valittiin mukaan myös Tulevaisuuden tusina 2011-listalle, johon musiikkialan ammattilaiset (joukossa asiantuntijoita - toimittajia, keikkamyyjiä, levykauppiaita, klubi- ja festivaalipromoottoreita sekä levy-, tuotanto- ja kustannusyhtiöiden a&r-henkilöitä) valitsivat 12 mielestään lupaavinta uutta artistia tai yhtyettä vuodelle 2011.


title: Hey Heather

text: Tammikuussa 2011 Hey Heather julkaisi toisen singlensä, "Drop Dead Timen". Kyseisestä singlestä tehtiin myös musiikkivideo. Esikoisalbumi "We Are Not Safe Here" julkaistiin 16. maaliskuuta 2011.


title: Frendit (10. tuotantokausi)

text: Frendien kymmenettä tuotantokautta alettiin esittää Yhdysvalloissa 25. syyskuuta 2003 ja se jatkui 6. toukokuuta 2004 saakka. Viimeinen tuotantokausi koostuu 18 jaksosta, joihin sisältyy myös sarjan kaksiosainen päätösjakso. Tuotantokauden pääosissa jatkavat New Yorkissa asuvat ystävykset Rachel Green, Monica Geller, Phoebe Buffay, Joey Tribbiani, Chandler Bing ja Ross Geller.


title: Frendit (10. tuotantokausi)

text: "Frendien" kymmenettä tuotantokautta esitettiin edellisten kausien tapaan NBC:llä torstai-iltaisin kello 20.00. Suomessa MTV3:lla kauden esittäminen aloitettiin tiistaina 30. maaliskuuta 2004 kello 20.30. Sarjan kaksiosainen päätösjakso esitettiin Yhdysvalloissa 6. toukokuuta 2004, ja se keräsi noin 52,5 miljoonaa katsojaa. Suomessa päätösjakson toinen osa esitettiin samana päivänä kuin "Sinkkuelämää"-televisiosarjan päätösjakso, ja se keräsi 824 000 katsojaa. Viimeisen tuotantokauden jaksoja seurasi Suomessa keskimäärin 532 000 katsojaa.


title: Frendit (10. tuotantokausi)

text: Tuotantokausi alkaa Barbadokselta, jonne yhdeksäs tuotantokausi päättyi. Paleontologit Ross ja Charlie (Joeyn tuolloinen tyttöystävä) suutelevat. Joey näkee tämän ja menee Rachelin huoneeseen, jossa hekin suutelevat. He kuitenkin päättävät varmistaa Rossilta, hyväksyykö hän heidän suhteensa. Kun Ross näkee myöhemmin heidän suutelevan, hän yrittää peittää närkästystään asiaan, mutta Joey ja Rachel tajuavat, ettei kaikki ole hyvin. Joey puhuu Rossille tilanteesta, mutta tämä vakuuttaa hyväksyvän täysin heidän suhteensa. Useiden sattumusten jälkeen Joey ja Rachel päättävät olla vain ystäviä. Kun tuotantokautta on kulunut kuusi jaksoa, Rossista tulee sinkku Charlien jätettyä hänet palattuaan yhteen entisen poikaystävänsä kanssa. Mike kertoo Phoebelle haluavansa naida hänet, mikä kulminoituu heidän häihinsä tuotantokauden keskivaiheilla.